sagorsarker/bangla-wikipedia huggingface dataset:
পিটার ট্রাসকট

পিটার বেনেটস ট্রাসকট (; জন্ম: ১৪ আগস্ট, ১৯৪১) মানাওয়াতুর পাহিয়াতুয়া এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি ও ওয়েলিংটন দলের প্রতিনিধিত্ব করেন পিটার ট্রাসকট। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯৬১-৬২ মৌসুম থেকে ১৯৬৫-৬৬ মৌসুম পর্যন্ত পিটার ট্রাসকটের প্রথম-শ্রেণীর খেলোয়াড়ী জীবন চলমান ছিল। উদ্বোধনী ব্যাটসম্যান পিটার ট্রাসকটের খেলোয়াড়ী জীবন সংক্ষিপ্ত ছিল। ১৮টি প্রথম-শ্রেণীর খেলায় অংশ নিয়ে একটিমাত্র শতরানের ইনিংসের সন্ধান পান। ১৯৬৩-৬৪ মৌসুমে অকল্যান্ডের বিপক্ষে নিউজিল্যান্ড অনূর্ধ্ব-২৩ দলের সদস্যেরূপে ব্যাটিং উদ্বোধনে নেমে ১৬৫ রান সংগ্রহ করেছিলেন। পরবর্তীতে এটিই তার প্রথম খেলোয়াড়ী জীবনে একমাত্র শতরানের ইনিংস ছিল।
ডানহাতি ব্যাটসম্যান ছিলেন পিটার ট্রাসকট। মাত্র পাঁচ বছরব্যাপী প্রথম-শ্রেণীর খেলোয়াড়ী জীবন অতিবাহিত করেছিলেন তিনি। ১৯৬১-৬২ মৌসুমে ক্যান্টারবারির পক্ষে তিনটি খেলায় অংশ নিলেও তেমন কোন উল্লেখযোগ্য খেলা উপহার দিতে পারেননি। পরবর্তী দুই বছরে কেবলমাত্র দুই মৌসুম নিউজিল্যান্ড অনূর্ধ্ব-২৩ দলের পক্ষে খেলেছেন। উভয় মৌসুমেই তিনি একটি করে খেলায় অংশ নেন। ১৯৬৩-৬৪ মৌসুমে অকল্যান্ডের বিপক্ষে অনূর্ধ্ব-২৩ দলের সদস্যরূপে ব্যাটিং উদ্বোধনে নেমে ১৬৫ রান সংগ্রহ করেছিলেন।
১৯৬৪-৬৫ ও ১৯৬৫-৬৬ মৌসুমে ওয়েলিংটনের পক্ষে নিয়মিতভাবে খেলতে থাকেন পিটার ট্রাসকট। তন্মধ্যে, ওতাগোর বিপক্ষে ব্রুস মারে’র সাথে দ্বিতীয় উইকেট জুটিতে ৮৪ ও ৯৮ রানের ইনিংস খেলেছিলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন পিটার ট্রাসকট। ১২ ফেব্রুয়ারি, ১৯৬৫ তারিখে ক্রাইস্টচার্চে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
মাত্র এক টেস্টে অংশ নেয়ার সুযোগ হয়েছিল তার। ঘরোয়া ক্রিকেটে সুন্দর খেলা উপহারের স্বীকৃতিস্বরূপ ক্রাইস্টচার্চে সফরকারী পাকিস্তান দলের বিপক্ষে সিরিজের তৃতীয় টেস্টে তাকে খেলার জন্যে আমন্ত্রণ জানানো হয়। ১৯৬৪-৬৫ মৌসুমে ক্রাইস্টচার্চে ঐ টেস্টটি খেলেছিলেন। ব্যাটিং উদ্বোধনে নেমে ৩ ও ২৬ রানের ইনিংস খেলেন তিনি। কিন্তু, ১৯৬৫ সালে ভারত, পাকিস্তান ও ইংল্যান্ড গমনার্থে তাকে নিউজিল্যান্ড দলের পক্ষে সদস্য করা হয়নি।
১৯৬৫-৬৬ মৌসুমে সফররত এমসিসি দলের বিপক্ষে নিউজিল্যান্ড ক্রিকেট কাউন্সিল সভাপতি একাদশের সদস্যরূপে খেলেন। তবে, ঐ মৌসুম শেষে তিনি আর কোন প্রথম-শ্রেণীর ক্রিকেট খেলায় অংশ নেননি।
ক্রিকেট খেলা থেকে নিজেকে সড়িয়ে আনার পর পিটার ট্রাসকট তার পরিবারকে নিয়ে পশ্চিম অস্ট্রেলিয়ার পার্থে স্থানান্তরিত হন। সেখানে তিনি ব্যাংকের হিসাবরক্ষক হিসেবে কাজ করতে থাকেন। এরপর তিনি নিউজিল্যান্ডে ফিরে আসেন। নেলসনে রেস্তোঁরা পরিচালনার পর হোয়াঙ্গারেইয়ে মোটেল পরিচালনায় অগ্রসর হন। পাশাপাশি, আবাসিক গৃহ নির্মাণ ব্যবসায় কাজ করেন। ব্যক্তিগত জীবনে বিবাহিত তিনি। অবসর গ্রহণের পর স্ত্রী সুইকে সাথে নিয়ে অকল্যান্ডের শহরতলী ওরিয়াতে বসবাস করছেন।
মাইক্রো-

মাইক্রো- (গ্রীক অক্ষর μ বা লিগ্যাসি মাইক্রো সিম্বল µ) হ'ল মেট্রিক সিস্টেম-এ একটি একক উপসর্গ যা দিয়ে ডেনোটিংয়ে ১০ (এক মিলিয়নতম)র একটি ফ্যাক্টর চিহ্নিত করা হয়। ১৯৬০ সাল থেকে চালু হওয়া এই উপসর্গটি প্রাচীন গ্রীক ভাষা থেকে এসেছে ("") যার অর্থ হল "ছোট"।
উপসর্গের জন্য প্রতীকটি গ্রীক অক্ষর μ (মিউ) থেকে এসেছে। এটি একমাত্র এসআই উপসর্গ যা লাতিন বর্ণমালা থেকে আসে নি। "μ" অক্ষর উপলব্ধ না হলে সাধারণত "mc" উপসর্গ হিসাবে ব্যবহৃত হয়; যেমন "mcg" সাধারণত বিভ্রান্তিকরভাবে মাইক্রোগ্রামকে বোঝাতে ব্যবহার করা হয় (ফলে অনেকে mcg-কে মাইক্রিগ্রাম (micrigram) হিসাবে পড়তে পারেন যার অর্থ দাঁড়াবে ১০ g)। এছাড়াও একটি আইএসও নথিতে μ এর পরিবর্তে u ব্যবহারের অনুমতিও দেওয়া হয়েছে । 
উদাহরণ:
এসআই উপসর্গর অনুমোদিত প্রতীক হ'ল গ্রীক ছোট হাতের অক্ষরে mu (μ)। এর নকশার কারণে ইউনিকোড এ দুটি পৃথক চরিত্র রয়েছে যা কিছু কিছু ফন্টে কিছুটা আলাদা দেখা যায়। যদিও বেশিরভাগ হরফ একই গ্লাইফ ব্যবহার করে। মাইক্রোর চিহ্ন (µ) "ল্যাটিন -১ পরিপূরক" পরিসীমাতে এনকোড করা হয়েছে যার সীমানা আইএসও / আইসিসি ৮৮৫৯-১ এর অনুরূপ (১৯৮৭ সাল থেকে) এবং সেটি codice_1 ()। এটি ডিসি এমসিএস [১৯৮৩ সাল থেকে) এবং ইসিএমএ -৯৪ (১৯৮৫ সাল থেকে) কোড পয়েন্টে অবস্থান করছে। গ্রীক অক্ষর (μ) এনকোড করা হয়েছে codice_2 () গ্রীক পরিসরে। ইউনিকোড কনসোর্টিয়াম এর মতে গ্রীক বর্ণের অক্ষরটিকে অগ্রাধিকার দেওয়া হলেও বাস্তবায়নে অবশ্যই মাইক্রো সাইনকে স্বীকৃতি দেওয়া হয়। এই পার্থক্যটি কিছু লিগ্যাসি কোড পৃষ্ঠাতেও দেখা যায়। বিশেষ উল্লেখযোগ্যভাবে দেখা যায় উইন্ডোজ-১২৫৩ এ।
যে পরিস্থিতিতে কেবল লাতিন বর্ণমালা উপলভ্য রয়েছে সেখানে আইএসও ২৯৫৫ (১৯৭৪, ১৯৮৩), ডিআইএন ৬৬০৩০ (ভার্নোম ১৯৭৩; ১৯৮০, ২০০২) এবং বিএস ৬৪৩০ (১৯৮৩) উপসর্গ codice_3 প্রতিস্থাপিত করা যায় অক্ষর codice_4 দ্বারা (বা এমনকি ছোট হাতের অক্ষর উপলব্ধ না হলে codice_5 দ্বারা), codice_6 এর পরিবর্ত codice_7, বা codice_8 এর পরিবর্ত codice_9 দ্বারা প্রতিস্থাপিত করার অনুমতিও দেওয়া হয়েছে।
অনুরূপে আইইসি ৬০০৬২ (আইইসি ৬২) (১৯৫২ সাল থেকে), ইএন ৬০০৬২, ডিআইএন ৪০৮২৫ (১৯৭৩), বিএস ১৮৫২ (১৯৭৪), আইএস ৮১৮৬ (১৯৭৬) ইত্যাদিতে সংজ্ঞায়িত আরকেএম কোড অনুসারে ক্যাপাসিটার মানগুলি দিয়ে গ্রীক বর্ণ codice_3 পাওয়া না গেলে codice_11 এর পরিবর্তে codice_12 (বা codice_13) ব্যবহার করা চলতে পারে।
ব্যবস্থাপত্র, চার্ট রেকর্ডিংয়ে দুর্বল হস্তাক্ষরের জন্য ভুল লেখার ঝুঁকির সম্ভাবনা এড়াতে কিছু স্বাস্থ্য পরিসেবায় "মাইক্রোগ্রাম" এর প্রামাণ্য "μg" প্রতীককে অবজ্ঞা করা হয়। এসব ক্ষেত্রে সংক্ষেপ করণের দুটি বিকল্প হ'ল "mcg" বা সম্পূর্ণ "মাইক্রোগ্রাম" লেখা (এছাড়াও দেখুন চিকিৎসা ব্যবস্থাপত্রে ব্যবহৃত সংক্ষিপ্তির তালিকা)। তবে হস্তাক্ষর জড়িত ক্ষেত্রে ভুল ডোজ এড়ানোর বিষয়ে দৃষ্টি নিবদ্ধ করে এই অবজ্ঞা দেখা গেলেও সমস্ত স্বাস্থ্য-যত্নের প্রসঙ্গে এবং সংস্থায় এটি প্রযোজ্য নয় (যেমন কিছু ক্লিনিকাল পরীক্ষাগারের প্রতিবেদন এটি মেনে চললেও অন্যরা তা মানে না) এবং ভৌত বিজ্ঞান একাডেমিয়ায় "μg" একমাত্র সরকারী সংক্ষেপণ হিসাবে ব্যবহৃত হয়।
স্বাস্থ্য স্তর ৭ (এইচএল৭)) স্ট্যান্ডার্ড অনুযায়ী মেডিকেল ডেটা এক্সচেঞ্জে μ এছাড়াও u দ্বারা প্রতিস্থাপিত হতে পারে।
নাওয়াফ আল-আহমেদ আল-জাবের আল-সাবাহ

নাওয়াফ আল-আহমেদ আল-জাবের আল-সাবাহ ( "Nawāf al-ʾAḥmad al-Jābir aṣ-Ṣabāḥ"; জন্ম ২৫ জুন ১৯৩৭ - ১৬ ডিসেম্বর ২০২৩) ছিলেন কুয়েতের আমির ও কুয়েত সামরিক বাহিনীর সেনাধিপতি। ২০২০ সালের ৩০ সেপ্টেম্বর তার অর্ধ-ভ্রাতা সাবাহ আল-আহমেদ আল-জাবের আল-সাবাহর মৃত্যুর পর তিনি সিংহাসনে আসীন হন। নাওয়াফ ৭ ফেব্রুয়ারি ২০০৬ সালে ক্রাউন প্রিন্স হিসেবে মনোনীত হন।
শেখ নাওয়াফ আল-আহমেদ আল-জাবের আল-সাবাহ ১৯৩৭ সালের ২৫ জুন জন্মগ্রহণ করেন। তিনি কুয়েতের দশম শাসক শেখ আহমাদ আল-জাবের আল-সাবাহ-এর পুত্র। তিনি কুয়েতের বিভিন্ন স্কুলে পড়াশোনা করেন।
শেখ নাওয়াফ সাবাহ হাউসের সবচেয়ে সিনিয়র সদস্যদের একজন এবং ৫৮ বছরেরও বেশি সময় ধরে কুয়েতের বিভিন্ন পদে দায়িত্ব পালন করছেন। ১৯৬২ সালের ২১ ফেব্রুয়ারি ২৫ বছর বয়সে তিনি হাওয়ালির গভর্নর হিসেবে নিযুক্ত হন এবং ১৯ মার্চ ১৯৭৮ পর্যন্ত এই পদে দায়িত্ব পালন করেন। ১৯৭৮ সালে তিনি স্বরাষ্ট্র মন্ত্রীর দায়িত্ব গ্রহণ করেন এবং ১৯৮৮ সালের ২৬ জানুয়ারি পর্যন্ত এই পদে দায়িত্ব পালন করেন। উপসাগরীয় যুদ্ধে কুয়েতের স্বাধীনতার পর শেখ নাওয়াফ ১৯৯১ সালের ২০ এপ্রিল শ্রম ও সামাজিক বিষয়ক মন্ত্রী হিসেবে নিযুক্ত হন এবং ১৯৯২ সালের ১৭ অক্টোবর পর্যন্ত এই পদে দায়িত্ব পালন করেন।
১৯৯৪ সালের ১৬ অক্টোবর শেখ নাওয়াফ কুয়েত ন্যাশনাল গার্ডের উপপ্রধান হিসেবে নিযুক্ত হন এবং ২০০৩ সাল পর্যন্ত এই পদে ছিলেন। একই বছর শেখ নাওয়াফ স্বরাষ্ট্র মন্ত্রীর দায়িত্ব পুনরায় গ্রহণ করেন যতক্ষণ না ২০০৩ সালের ১৬ অক্টোবর আমিরি ডিক্রি জারি করা হয়। তখন তাকে কুয়েতের প্রথম উপ-প্রধানমন্ত্রী এবং স্বরাষ্ট্র মন্ত্রী হিসেবে নিযুক্ত করা হয়। উপসাগরীয় ও আরব দেশগুলোর আরব রাষ্ট্রসমূহের সহযোগিতা কাউন্সিলের মধ্যে জাতীয় ঐক্যকে সমর্থন কারী কর্মসূচীকে সমর্থন করতে শেখ নাওয়াফ একটি গুরুত্বপূর্ণ ভূমিকা পালন করেন।
২০০৬ সালের ২৯ জানুয়ারি কুয়েতের নেতৃত্বে শেখ সাবাহ আল-আহমাদ আল-জাবের আল-সাবাহর উত্থানের সাথে সাথে ২০০৬ সালের ৭ ফেব্রুয়ারি আনুষ্ঠানিকভাবে শেখ নাওয়াফকে যুবরাজ হিসেবে মনোনীত করে একটি আমিরি ডিক্রি জারি করা হয়। এটি ছিল আল-সাবাহ পরিবারের ঐতিহ্যের পরিপন্থী। পারিবারিক ঐতিহ্য অনুসারে আমীর ও যুবরাজের কার্যালয় আল-জাবের এবং আল-সালেম শাখার মধ্যে বিকল্প হওয়ার কথা।
শেখ সাবাহ ২৯ সেপ্টেম্বর ২০২০ তারিখে মারা যান এবং জাতীয় সংসদের এক সভায় নাওয়াফকে কুয়েতের আমীর হিসেবে ঘোষণা করা হয়।
শেখ নাওয়াফ সুলাইমান আল-জাসেম আল-ঘানিমের কন্যা শরিফা সুলাইমান আল-জাসেম আল-ঘানিমকে বিয়ে করেন। তাদের চার ছেলে ও দুই মেয়ে আছে।
২৯ নভেম্বর ২০২৩ তারিখে, নাওয়াফকে একটি জরুরি স্বাস্থ্য সমস্যার কারণে হাসপাতালে ভর্তি করা হয়। তিনি ১৬ ডিসেম্বর মারা যান। তার বয়স হয়েছিল ৮৬ বছর।
টেরি জার্ভিস

টেরেন্স ওয়েন জার্ভিস (; জন্ম: ২৯ জুলাই, ১৯৪৪) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে থেকে ১৯৭০-এর দশকের শুরুরদিক পর্যন্ত নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন টেরি জার্ভিস।
অকল্যান্ডের শহরতলী রিমুয়েরা এলাকায় শৈশবকাল অতিবাহিত করেন। ১৯৫৮ থেকে ১৯৬০ সময়কালে অকল্যান্ড গ্রামার স্কুলে অধ্যয়ন করেন। এখানে থাকাকালেই প্রথম একাদশের পক্ষে খেলতেন। ঐ দলটিতে পরবর্তীকালে নিউজিল্যান্ডের দুই অধিনায়ক মার্ক বার্জেস ও হ্যাডলি হাওয়ার্থ এবং টেস্ট খেলোয়াড় রস মর্গ্যানের অংশগ্রহণ ছিল।
১৯৬৪-৬৫ মৌসুম থেকে ১৯৭৬-৭৭ মৌসুম পর্যন্ত টেরি জার্ভিসের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান হিসেবে স্ট্রোক খেলায় পারদর্শী ছিলেন টেরি জার্ভিস।
সমগ্র খেলোয়াড়ী জীবনে তেরোটি টেস্টে অংশগ্রহণ করেছেন টেরি জার্ভিস। ২৭ ফেব্রুয়ারি, ১৯৬৫ তারিখে চেন্নাইয়ে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ১৬ ফেব্রুয়ারি, ১৯৭৩ তারিখে অকল্যান্ডে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি।
অভিষেক টেস্টে দুই ঘণ্টার অধিক সময় ব্যয় করে মাত্র ৯ রান তুলেন। তবে, দ্বিতীয়বার তিনি ঘণ্টায় অপরাজিত ৪০ রানের ইনিংস খেলেন। ঐ সফরে তিনি ৩২.৮৩ গড়ে ২৬৩ রান তুলেন। কিন্তু, ১৯৬৫ সালে ইংল্যান্ডে তিনি ভারতে প্রদর্শিত খেলার পুণরাবৃত্তি ঘটান। ১৯৬৫-৬৬ মৌসুমে ইংল্যান্ডের বিপক্ষে খেলার পর পরবর্তী টেস্টে অংশগ্রহণের জন্যে তাকে ছয় বছর অপেক্ষা করতে হয়।
১৯৭১-৭২ মৌসুমে ওয়েস্ট ইন্ডিজ গমন করেন। স্বাগতিক ওয়েস্ট ইন্ডিজের বিপক্ষে দূর্দান্ত খেলা উপহার দেন। গায়ানায় অনুষ্ঠিত সিরিজের চতুর্থ টেস্টে গ্রাহাম ডাউলিংয়ের অনুপস্থিতির কারণে ব্যাটিং উদ্বোধনে নেমে ১৮২ রানের ব্যক্তিগত সেরা ইনিংস উপহার দেন। এটিই তার প্রথম ও একমাত্র টেস্ট শতরান ছিল। এ পর্যায়ে গ্লেন টার্নারের (২৫৯) সাথে ব্যাটিং উদ্বোধনে নেমে ৩৮৭ রানের রেকর্ডসংখ্যক জুটি গড়েন। খেলাটি ড্রয়ে পরিণত হয়েছিল। ঐ সিরিজে ৪৬.১৬ গড়ে ২৭৭ রান তুলেছিলেন তিনি।
কিন্তু, পাকিস্তানের বিপক্ষে দূর্বলমানের ক্রীড়াশৈলী প্রদর্শন করেন। পাঁচ ইনিংসের তিনটিতেই তিনি শূন্য রানের সন্ধান পান। এভাবেই তার খেলোয়াড়ী জীবনের সমাপ্তি ঘটে।
বিদ্যালয় জীবন ত্যাগ করার পর অকল্যান্ডের প্রাক্তন স্টক ও স্টেশন কোম্পানি আলফ্রেড বাকল্যাণ্ড এন্ড সন্স লিমিটেডে বিক্রয় প্রতিনিধি হিসেবে কাজ করতে শুরু করেন। প্রতিষ্ঠানের আমদানীকৃত পাটজাত পশম বেলের ন্যায় টেক্সটাইল পণ্য বিক্রয় করেন।
এরপর তিনি নিজেই ব্যবসায় জগতের দিকে পা বাড়ান। জার্ভিস ট্রেডিং কোম্পানি লিমিটেড গঠন করেন। ইস্ট টামাকিভিত্তিক বেশ সফলতম প্রতিষ্ঠান হিসেবে একই জাতীয় পণ্য সামগ্রী আমদানী ও প্রস্তুত করতে থাকে। এছাড়াও, একই এলাকায় শিল্পভিত্তিক জমির উন্নয়ন ও বিক্রয়কর্মের সাথে নিজেকে সংশ্লিষ্ট রাখেন। নিউজিল্যান্ডে স্কাই টিভির প্রসারে অন্যতম গুরুত্বপূর্ণ ভূমিকা রাখেন তিনি।
পোর্টল্যান্ড রোডে অবস্থিত শৈশবকালীন গৃহের কাছাকাছি টেরি জার্ভিস পারনেল ক্রিকেট ক্লাবে খেলতেন। এ ক্লাবের ব্যবস্থাপক হিসেবে রয়েছেন। ২০১০ সালে টেরি জার্ভিস সেন্টারের সৌজন্যে রিমুয়েরা পারনেল স্পোর্টস কমিটি চ্যারিটেবল ট্রাস্টের অভ্যন্তরীণ ক্রীড়া সুবিধা বাস্তবায়নে অগ্রসর হন।
অ্যামলথিয়া (প্রাকৃতিক উপগ্রহ)

অ্যামলথিয়া (ইংরেজি: Amalthea, ) হল বৃহস্পতির একটি প্রাকৃতিক উপগ্রহ। বৃহস্পতির যতগুলি উপগ্রহের কথা জানা যায়, সেগুলির মধ্যে অ্যামলথিয়ার কক্ষপথ গ্রহটির তৃতীয় নিকটতম। বৃহস্পতির পঞ্চম আবিষ্কৃত উপগ্রহ বলে এটি (ইংরেজি: ) নামেও পরিচিত। ১৮৯২ সালের ৯ সেপ্টেম্বর এডওয়ার্ড এমারসন বার্নার্ড এটি আবিষ্কার করেন এবং গ্রিক পুরাণের অ্যামলথিয়ার নামানুসারে এটির নামকরণ করেন। অ্যামলথিয়াই প্রত্যক্ষ দৃষ্টিনির্ভর পর্যবেক্ষণের মাধ্যমে আবিষ্কৃত শেষ প্রাকৃতিক উপগ্রহ; পরবর্তীকালের সকল উপগ্রহই আলোকচিত্র বা ডিজিটাল ইমেজিং-এর মাধ্যমে আবিষ্কৃত হয়।
অ্যামলথিয়া বৃহস্পতির খুব কাছ থেকে সেটিকে প্রদক্ষিণ করছে। উপগ্রহটি এটির পৃষ্ঠভাগ থেকে উৎক্ষিপ্ত ধূলির দ্বারা গঠিত অ্যামলথিয়া ঊর্ণনাভ বলয়ের বহিঃপ্রান্তের মধ্যেই অবস্থিত। অ্যামলথিয়ার পৃষ্ঠভাগ থেকে বৃহস্পতির ব্যাসরেখাটি ৪৬.৫ ডিগ্রি কোণে অবস্থিত বলে মনে হয়। বৃহস্পতির অভ্যন্তরীণ উপগ্রহগুলির মধ্যে অ্যামলথিয়াই বৃহত্তম। এটি অনিয়তাকার এবং লালচে রঙের। মনে করা হয়, এই উপগ্রহটি সরন্ধ্র জলীয় বরফ ও অজ্ঞাত পরিমাণে অন্যান্য উপাদান দ্বারা গঠিত। এটির পৃষ্ঠভাগে বড়ো বড়ো আকারের সংঘাত গহ্বর ও শৈলশিরা দেখা যায়।
১৯৭৯ সালে "ভয়েজার ১" ও "২" মহাকাশযান খুব কাছ থেকে অ্যামলথিয়ার ছবি তোলে। ১৯৯০-এর দশকে "গ্যালিলিও" অরবিটার আরও বিস্তারিতভাবে উপগ্রহটিকে পর্যবেক্ষণ করে।
১৮৯২ সালের ৯ সেপ্টেম্বর এডওয়ার্ড এমারসন বার্নার্ড লিক মানমন্দিরের ৩৬ ইঞ্চি (৯১ সেমি) প্রতিফলক দূরবীনটির মাধ্যমে অ্যামলথিয়া উপগ্রহটিকে আবিষ্কার করেন। এটিই শেষ গ্রহীয় উপগ্রহ যা প্রত্যক্ষ দৃষ্টিনির্ভর পর্যবেক্ষণের মাধ্যমে আবিষ্কৃত হয়। ১৬১০ সালে গ্যালিলিও গ্যালিলেই কর্তৃক বৃহস্পতির চারটি বৃহত্তম উপগ্রহ আবিষ্কৃত হওয়ার পর অ্যামলথিয়াই ছিল বৃহস্পতির পঞ্চম আবিষ্কৃত উপগ্রহ।
অ্যামলথিয়ার নামকরণ করা হয়েছে গ্রিক পুরাণের উপদেবী অ্যামলথিয়ার নামানুসারে। ইনি শিশু জিউসকে (রোমান দেবতা জুপিটারের গ্রিক প্রতিরূপ) ছাগদুগ্ধ পান করিয়ে শুশ্রুষা করেছিলেন। অ্যামলথিয়ার সংখ্যাগত নামটি হল বৃহস্পতি ৫। ১৯৭৬ সালেই প্রথম আইএইউ "অ্যামলথিয়া" নামটি আনুষ্ঠানিকভাবে গ্রহণ করে। যদিও নামটি তার আগেই অনেক দশক থেকে লৌকিকভাবে ব্যবহৃত হয়ে আসছিল। নামটি প্রথম প্রস্তাব করেছিলেন ক্যামিলে ফ্লেমারিয়ন। ১৯৭৬ সালের আগে অ্যামলথিকে সাধারণভাবে বৃহস্পতি ৫ নামেই অভিহিত করা হত।
উল্লিখিত সূত্র
ঘড়িয়ালডাঙ্গা জমিদার বাড়ি

ঘড়িয়ালডাঙ্গা জমিদার বাড়ি বাংলাদেশ এর কুড়িগ্রাম জেলার রাজারহাট উপজেলায় অবস্থিত একটি ঐতিহাসিক ধ্বংসপ্রাপ্ত জমিদার বাড়ি।
মূল জমিদার বাড়ি নিশ্চিহ্ন হলেও এখনো ঐতিহ্য ও স্মৃতিচিহ্ন নিয়ে আজো ভগ্নদশায় দাঁড়িয়ে রয়েছে ২০০ বছরের পুরনো ঘড়িয়ালডাঙ্গা রাজমন্দির। কুড়িগ্রামের রাজারহাট উপজেলার খিতাবখাঁ গ্রামে জমিদার শরৎচন্দ্র চৌধুরী এটি নির্মাণ করেন। একসময় বছরজুড়ে দুর্গোৎসব, লক্ষ্মী, বাসন্তী, গনেশ, কার্তিক, সরস্বতী, কালী, শিতলী, শিব পূজা, রথযাত্রাসহ নানা পূজা এবং ধর্মীয় উৎসবে মুখরিত থাকত মন্দিরটি। সকাল-সন্ধ্যা বাজত শঙ্খ ধ্বনি। মন্দিরে জমিদারবাড়ীর নারীরা দল বেঁধে পূজা করত। দূরদূরান্তের পূজারিরাও এতে অংশ নিতেন। জমিদার প্রথা বিলুপ্তির পরও অনেকদিন চলেছে পূজা-অর্চনা; কিন্তু স্বাধীনতার আগে জমিদারের উত্তরসূরিরা নিজ পরিবারে ভারতে পাড়ি জমানোর পর বন্ধ হয়ে যায় মন্দিরের সব ধর্মীয় কার্যক্রম। ফলে এসব এখন হারানো অতীত মাত্র।
প্রায় ২০০ বছর আগে জমিদার শরৎচন্দ্র চৌধুরী প্রাসাদের সন্নিকটে ইট সুরকি দ্বারা এটি নির্মাণ করেন। ১০০ ফুট গোলাকার ও ৫০ ফুট উচ্চতাবিশিষ্ট নিখুঁত গাঁথুনি দ্বারা তৈরি মন্দিরটির নির্মাণশৈলীতে রাজ ঐতিহ্যের স্মৃতিচিহ্ন রয়েছে, যা দর্শনার্থীদের মন কাড়ে। আট দরজাবিশিষ্ট মন্দিরের ভেতর ও বাইরে অপরূপ কারুকার্যে গড়া পুরো অবকাঠামোটিই এখন ধ্বংসের সম্মুখীন। একসময় এ মন্দিরের উচ্চ শিখর থেকে ৫০ কিলোমিটার দূরের শহর-গ্রামও দেখা যেত বলে জানায় এলাকাবাসী। কথিত রয়েছে, মন্দিরের মাথায় একটি মূল্যবান কষ্টিপাথর ও ভেতরে মূল্যবান সামগ্রী ছিল, যা কয়েক বছর আগে রাতের আঁধারে চুরি হয়ে যায়।
রাজ প্রাসাদের শেষ চিহ্নটুকুও এখন আর অবশিষ্ট নেই। তবে ঐতিহ্যের স্মৃতিচিহ্ন নিয়ে মাথা উঁচিয়ে এখনও কালের সাক্ষী বহন করছে ঘড়িয়ালডাঙ্গা রাজমন্দিরটি।
ক্রিপ ওয়াক

ক্রিপ ওয়াক ( যা সি-ওয়াক নামেও পরিচিত ) হল এক প্রকার নৃত্যকলা  যা ১৯৭০ এর দশকের গোড়ার দিকে দক্ষিণ মধ্য লস অ্যাঞ্জেলেস অঞ্চলে  ক্রিপ দলের সদস্যদের দ্বারা সৃষ্টি  হয়েছিল এবং  পরে বিশ্বব্যাপী ছড়িয়ে পড়েছিল। এটি মূলত  দ্রুত এবং জটিল পদচালনা নির্ভর এক প্রকার নৃত্য।
আমেরিকার পশ্চিম উপকূলে বিভিন্ন র‌্যাপার দ্বারা দলভিত্তিক নৃত্য গ্রহণের ফলে ক্রিপ এবং ব্লাড দলের মধ্যকার শত্রুতা বিনোদনের জগতেও ছড়িয়ে পড়ে এবং এরাই এই নাচের নাম দিয়েছিল ক্রিপ ওয়াক। এই নৃত্যে পায়ের দ্রুত চলাচল করা হয় , প্রথাগতভাবে সি-আর-আই-পি এই বানানের সাথে এটি জড়িত। এটি বিশেষত অনুষ্ঠানে ক্রিপ দলের সদস্যদের দ্বারা দলগত আনুগত্য ও বিশেষ করে ব্লাড দলের বিরুদ্ধে প্রতিদ্বন্দ্বীতা প্রদর্শনের জন্য দেখানো হত। এটি কাউকে হত্যার পরে ক্রিপ দলের নিজস্ব স্বাক্ষর দেওয়ার জন্যও ব্যবহার করা হত। এমন কোনও গানের ভিডিও যাতে ক্রিপ ওয়াক থাকে , এমটিভি তেমন ভিডিও সম্প্রচার করতে অস্বীকার করে৷ ১৯৭০ এর দশকে ক্যালিফোর্নিয়ার লস অ্যাঞ্জেলেসের শহরতলি কমপটনে ক্রিপ ওয়াকের উদ্ভাবন হয়েছিল। ক্রিপ ওয়াক প্রায়শই অনেকগুলি র‍্যাপ গানে ব্যবহার করা হয়, যার মধ্যে এক্সজিবিট গানগুলি যেমন "গেট ইওর ওয়াক অন" এবং জে-কুওয়নের "হুড হপ"। সি-ওয়াক মূলত দক্ষিণ মধ্য লস অ্যাঞ্জেলেসে ১৯৮০ এর দশকের গোড়ার দিকে শুধুমাত্র ক্রিপ দলের সদস্যদের  প্রতীকী নৃত্য ছিল, তবে ১৯৯০ এর দশকের গোড়ার দিকে নাচটি একটি জনপ্রিয় হিপ-হপ নৃত্যে পরিণত হয়েছিল। ক্রিপ সদস্যরা মূলত তাদের নাম এবং অন্যান্য ক্রিপ প্রতীকগুলি উচ্চারণ করতে এই নাচ ব্যবহার করত। দলের সদস্যরা প্রায়শই "ব্লাড" শব্দটি  ( তাদের প্রতিদ্বন্দ্বী দলের নাম ) বানান করে উচ্চারণ করত , পায়ের দ্রুত চলাচল দিয়ে সেটিকে খারিজ করার ​​আগে। এটি বিশ্বাস করা হয় যে ডাকাতি শুরু করার জন্য ক্রিপ ওয়াক একটি সংকেত হিসাবে ব্যবহৃত হত - একজন তল্লাশী উপযুক্ত অবস্থান সন্ধান করবে যখন অন্যান্য ক্রিপ সদস্যরা অপেক্ষা করবে এবং নজর রাখবে সি-ওয়াকের সংকেতের জন্য যা কিনা জায়গাটি বিপদমুক্ত বলে জানান দেবে। এটাও বিশ্বাস করা হয় যে প্রতিদ্বন্দ্বী দলের কোনো সদস্যকে হত্যার পরেই ক্রিপ ওয়াক করা হত। 
প্রথাগত ক্রিপ ওয়াকের বিভিন্ন বৈচিত্র্য রয়েছে যেমন আধুনিক ক্রিপ ওয়াক ক্লাউন ওয়াক   কিলওয়াউকি ওয়াক এবং ক্রাউন ওয়াক ৷ মূল পার্থক্যগুলি নির্ভর করে কীভাবে পদক্ষেপগুলি , গতি, শক্তি, প্রবাহ, প্রকরণ, বাহু নিয়ন্ত্রণ এবং বাউন্সের মতো উপাদানগুলি কার্যকর করা হচ্ছে তার উপর।
পাটনাগড় রাজ্য

পাটনা বা পাটনাগড় রাজ্য, ছিলো ব্রিটিশ ভারতের মধ্যপ্রদেশ-এ অবস্থিত একটি দেশীয় রাজ্য৷ রাজ্যটির রাজধানী ছিলো বর্তমান বলাঙ্গির জেলার বলাঙ্গির শহরে৷ এটি ক্ষেত্রফল জুড়ে বিস্তৃত ছিলো৷ 
১৯৪৭ খ্রিস্টাব্দ পর্যন্ত এই রাজ্যটি ব্রিটিশ সাম্রাজ্যের অন্তর্ভুক্ত ছিলো না বটে কিন্তু ব্রিটিশ ভারতের পূর্বাঞ্চলীয় রাজ্য এজেন্সির ওড়িশা এজেন্সির অন্তর্ভুক্ত একটি অধিরাজ্য ছিলো৷ ১৯৪৭ খ্রিস্টাব্দে ভারতের স্বাধীনতা লাভের পরে পাটনাগড়ের রাজা প্রাথমিকভাবে ঐ বছরই ভারতীয় অধিরাজ্যে যুক্ত হন নি৷ তবে ১৯৪৮ খ্রিস্টাব্দে তারা ভারতে অন্তর্ভুক্তি সিদ্ধান্ত নিলে রাজ্যটিকে পূর্বতন সম্বলপুর জেলার অন্তর্ভুক্ত করা হয় পরে সত্তরের দশকে নতুন বলাঙ্গির জেলা আত্মপ্রকাশ করে৷ জেলাটি মোটামুটিভাবে পাটনাগড় রাজ্যের সীমানাই নির্দেশ করে৷
পাটনাগড়ের শেষ স্বাধীন রাজা রাজেন্দ্র নারায়ণ সিংহদেও রাজনীতির সঙ্গে নিজেকে যুক্ত করেন ও সফল নেতা হিসাবে ১৯৬৭ খ্রিস্টাব্দের ৮ই মার্চ থেকে ১৯৭১ খ্রিস্টাব্দের ৯ই জানুয়ারী পর্যন্ত ওড়িশার মুখ্যমন্ত্রী পদে আসীন থাকেন৷ 
পাটনাগড় রাজ্যের শাসকরা চৌহান রাজবংশজ ছিলেন এবং ব্রিটিশদের থেকে নয়টি বন্দুকসালামী রাজ্যের সম্মান পেয়েছিলেন৷ 
স্বাধীনতা-উত্তর রাজবংশজ
পাঙ্গা জমিদার বাড়ি

পাঙ্গা জমিদার বাড়ি কুড়িগ্রাম জেলার রাজারহাট উপজেলায় অবস্থিত বাংলাদেশের প্রাচীন একটি জমিদার বাড়ি ও প্রত্নতাত্ত্বিক স্থাপনা।
এই জমিদারবাড়ির ধ্বংসাবশেষ কুড়িগ্রাম জেলা সদরথেকে ৫ কিমি উত্তর-পশ্চিমে রাজারহাট উপজেলার ছিনাই ইউনিয়নে অবস্থিত ।
কুড়িগ্রামের রাজারহাটে কুচবিহার রাজা নর-নারায়ণের মৃত্যু হলে, পঞ্চদশ শতাব্দীর শেষার্ধে অর্থাৎ মুঘল সম্রাট আকবরের আমলে অনিরুদ্ধ অভিষেক করে, পাঙ্গা রাজ সিংহাসনে অধিষ্ঠিত হন। এ কারণে অনিরুদ্ধ পাঙ্গা রাজ বংশের প্রতিষ্ঠাতা। পাঙ্গা রাজ্যটি প্রত্যন্ত মফঃস্বলে অবস্থিত থাকার কারণে তৎকালীন এই ক্ষুদ্র রাজ্যটির প্রতি অনেক ঐতিহাসিকের দৃষ্টি নিবদ্ধ হতে পারিনি। আর এ কারণেই পাঙ্গা রাজবংশের ইতিহাস সঠিক সন-তারিখ লিপিবদ্ধ পাওয়া যায়নি। ফলে পাঙ্গা রাজবংশের অনেক ঘটনা অপ্রকাশিত থেকে যায়। জমিদাররাণী লক্ষীপ্রিয়ার মৃত্যুর পর তাঁর দত্তক পুত্র দেবেন্দ্র নারায়ন ‘কোঙর’ উপাধি ধারণ করে ইংরেজ আমলে জমিদারী পরিচালনা করেন । তাঁর সময়ই এই জমিদারী অবস্থার অধঃপতন ঘটতে থাকে, কালক্রমে ধ্বংসপ্রাপ্ত হয়।
বর্তমানে টিকে আছে শুধু ভাঙ্গা ইট পাটকেল ও একটি শান-বাঁধা পুকুর । এছাড়া প্রায় অক্ষত অবসহায়টিকে আছে পাঙ্গা জমিদারের কাচারিঘর ।
পিস্টল তারা

পিস্টল তারা একটি অত্যন্ত উজ্জ্বল নীল অতিদৈত্যাকার তারকা; মিল্কিওয়েতে সবচেয়ে উজ্জ্বলতম তারাদের মাঝে একটি। এটি গ্যালাকটিক সেন্টার অঞ্চলের কুইন্টুপ্লেট ক্লাস্টারের বহু বৃহৎ নতুন তারাদের মধ্যে একটি। নক্ষত্রটির নাম পিস্টল নীহারিকার আকৃতির, যা এটি আলোকিত করে। এটি পৃথিবী থেকে প্রায় ২৫,০০০ আলোকবর্ষ দূরে ধনু রাশির এ অবস্থিত। তারাটির ঔজ্জ্বল্য সূর্য ( L ☉ ) থেকে আরও কয়েক মিলিয়ন বেশি।
পিস্টল স্টার একটি ব্লু হাইপারজায়ান্ট তারা। মিল্কিওয়ে গ্যালাক্সি তে অবস্থিত সবচেয়ে উজ্জ্বলতম তারার মধ্যে একটি।বৃহত্তর এবং অল্প বয়সের একটি তারা যেটি Sagittarius A কন্সটিলেশন এর গ্যালাকটিক রিজিওনের "quintuplet" ক্লাস্টার এ রয়েছে।এর এরকম নাম এর কারণ এটি পিস্টল নেবুলা কে প্রদীপ্ত করে। এটি আনুমানিক ২৫,০০০ হাজার আলোকবর্ষ দূরে রয়েছে। এর পৃষ্ঠভাগের তাপমাত্রা ১১,৮০০ কেলভিন এবং ব্যাসার্ধ ২১২.৮৮ মিলিয়ন কিলোমিটার। যার আনুমানিক ভর ৫.৪৭×১০^৩১ কেজি। এটি ২০ সেকেন্ডে এতোটা শক্তি বিকিরন করার ক্ষমতা রাখে যা সূর্য সারা বছর বিকিরন করতে পারে। বিজ্ঞানীরা মনে করেন,পৃথিবী হতে খালি চোখে চতুর্থ সবচেয়ে উজ্জ্বল ও বিশাল তারা হিসেবে এই তারাকেই দেখা যেত যদি না এটি এর নক্ষত্রমন্ডলগত ধুলোবালির মাঝে অবস্থান করতো।
নূরী আরা সাফা

নূরী আরা সাফা বাংলাদেশের চট্টগ্রাম জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
নূরী আরা সাফা চট্টগ্রাম জেলায় জন্মগ্রহণ করেন। তার স্বামী চট্টগ্রাম বিএনপির প্রতিষ্ঠাতা সভাপতি ও অবসরপ্রাপ্ত ক্যাপ্টেন এম এম নুরুস সাফা।
নূরী আরা সাফা জাতীয়তাবাদী মহিলা দলের সভানেত্রী ও বিএন‌পির ম‌হিলা বিষয়ক সম্পাদক। তিনি ষষ্ঠ জাতীয় সংসদের মহিলা আসন ২৯ ও অষ্টম জাতীয় সংসদের মহিলা আসন ১৪ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
বিলকিস ইসলাম

বিলকিস ইসলাম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
বিলকিস ইসলাম বিএন‌পির নির্বাহী কমিটির সদস্য। তিনি অষ্টম জাতীয় সংসদের মহিলা আসন ১৫ থেকে মনোনীত সংসদ সদস্য ছিলেন।
রোজী কবির

রোজী কবির ( - ১৩ নভেম্বর ২০২৪) ছিলেন বাংলাদেশের একজন রাজনীতিবিদ। তিনি তিনি বিএনপির চেয়ারপারসনের উপদেষ্টা ও সংসদ সদস্য ছিলেন।
রোজী কবির সালে চট্টগ্রামের উত্তর হালিশহর চৌধুরী পাড়ার আজগর আলী চৌধুরী পরিবারে জন্মগ্রহণ করেন। তার পিতার নাম সিদ্দিক আহমদ চৌধুরী ও মাতার নাম আমজুন্নেছা বেগম।
রোজী কবির পঞ্চম জাতীয় সংসদের মহিলা আসন ২৯, ষষ্ঠ জাতীয় সংসদের মহিলা আসন ৮ ও অষ্টম জাতীয় সংসদের মহিলা আসন ১৬ থেকে মনোনীত সংসদ সদস্য ছিলেন।
তিনি জাতীয়তাবাদী মহিলা দল চট্টগ্রাম নগর কমিটির সাবেক সভাপতি রোজী কবির মহানগর বিএনপির সিনিয়র সহ সভাপতি, বিএনপি চেয়ারপারসনের বিশেষ সহকারীসহ দলের কেন্দ্রীয় কমিটির বিভিন্ন সম্পাদকীয় পদে দায়িত্ব পালন করেন। সবশেষে তিনি বিএনপির চেয়ারপারসনের উপদেষ্টা ছিলেন।
তিনি চট্টগ্রাম বিশ্ববিদ্যালয়ের সিনেট সদস্য এবং চট্টগ্রাম উন্নয়ন কর্তৃপক্ষের (সিডিএ) বোর্ড মেম্বার ছিলেন।
তিনি লায়ন্স ক্লাব ইন্টারন্যাশনাল, বাংলাদেশ রেডক্রিসেন্ট, বাংলাদেশ পরিবার পরিকল্পনা সমিতি, ডায়বেটিক এসোসিয়েশন, বাংলাদেশ থ্যালেসামিয়া সমিতি, সাহিক, বিএনএসবি, শিশু একাডেমি, মহিলা ক্রীড়া সমিতি এবং আগ্রাবাদ মা ও শিশু হাসপাতালের সাথে যুক্ত ছিলেন।
রোজী কবির দক্ষিণ হালিশহরের ব্যবসায়ী আবদুল মাবুদ সওদাগরের পুত্র এবং বন্দর থানা বিএনপির প্রতিষ্ঠাতা সভাপতি এবং চট্টগ্রামের প্রসিদ্ধ হোটেল "হোটেল শাহজান এবং এশিয়াটিক কটনমিল" এর চেয়ারম্যান হুমায়ুন কবিরের সাথে বিবাহ বন্ধনে আবদ্ধ হন। এই দম্পতীর দুই ছেলে দুই মেয়ে।
রোজীর বড় ভাই সাবেক ডেপুটি স্পিকার ও পরিকল্পনামন্ত্রী সুলতান আহমেদ চৌধুরী।
রোজী কবির ১৩ নভেম্বর ২০২৪ ঢাকায় মৃত্যুবরণ করেন।
স্পর্শকোণ

স্পর্শকোণ হচ্চে এক বিশেষ ধরনের কোণ। প্রচলিতভাবে একে তরলের মাধ্যমে পরিমাপ করা হয় যেখানে একটি তরল-বাষ্পের অন্তঃসংযোগস্থল একটি শক্ত পৃষ্ঠের সাথে মিলিত হয়। এটি ইয়াং সমীকরণের মাধ্যমে একটি তরল দ্বারা একটি শক্ত পৃষ্ঠের ঝাঁকুনিকে পরিমাপ করে। একটি নির্দিষ্ট তাপমাত্রা এবং চাপে কঠিন, তরল এবং বাষ্পের জন্যে একটি প্রদত্ত সিস্টেমের একটি অনন্য সুস্থিতি স্পর্শকোণ কোণ রয়েছে। যাইহোক স্পর্শকোণের হিস্টেরেসিস যা কিনা একটি গতিশীল ঘটনা প্রায়শই প্রতিয়মান হয়। যার বিস্তার বর্ধিত স্পর্শকোণ থেকে ক্ষয়িষ্ণু স্পর্শকোণ পর্যন্ত। এখানে জেনে রাখা দরকার এই সুস্থিতি অন্তঃসংযোগস্থলের মান এর মধ্যেই আছে এবং এটা থেকেই এর পরিমাপ করা হয়। সুস্থিতি অন্তঃসংযোগস্থলের কোণ কঠিন, তরল এবং বাষ্পের আণবিক মিথস্ক্রিয়াটির তুলনামূলক শক্তি প্রতিফলিত করে।
তরল-বাষ্পের অন্তঃসংযোগস্থলের গঠন ইয়াং-ডুপরে সমীকরণ দ্বারা নির্ধারিত। মেখানে সংযোগ কোণ ইয়াং সমীকরণের দ্বারা সীমাবস্থাকে নিয়ন্ত্রণ করে। তাপগতীয় ভারসাম্য বিবেচনার সংযোগের তাত্ত্বিক বিবরণটি তিনটি পর্যায়ে বিভক্ত। যার মধ্যে আছে তরল পর্যায় (এল),কঠিন পর্যায় (এস) এবং গ্যাসীয় বা বাস্পীয় পর্যায় (জি)। যা পারিপার্শ্বিক পরিবেশের একটি মিশ্রণ হতে পারে অথবা তরল বাষ্পের একটি ভারসাম্য ঘনত্বকে বোঝায়। উল্লেখ্য যে, উপর্যুক্ত বাস্পীয় পর্যায়টি যেকোনো তরল পর্যায় দ্বারা প্রতিস্থাপিত হতে পারে। কঠিন-বাষ্পীয় পৃষ্ঠটান, কঠিন-তরল পৃষ্ঠটান এবং তরল-বাষ্পীয় পৃষ্ঠটানকে যথাক্রমে formula_1, formula_2 এবং formula_3 দ্বারা চিহ্নিত করা হয়। তারপর সমতা সংযোগ কোণ formula_4 ইয়াং সমীকরণের দ্বারা নিরূপণ করা হয়। সমীকরণটি নিম্নরূপ হয়ে থাকে:
এছাড়াও সংযোগ কোণ ইয়াং-ডুপরে সমীকরণের দ্বারা সংশ্লেষ তত্ত্ব এর সাথে সম্পর্কযুক্ত। উল্লেখিত সমীকরণটি নিম্নরূপ
formula_6
পিনাকী মজুমদার

পিনাকী মজুমদার (জন্ম: ২৬ জানুয়ারি, ১৯৬৪) একজন ভারতীয় ঘনীভূত বাস্তুপদার্থবিজ্ঞানী (ঘনপদার্থবিজ্ঞানী) এবং হরিশ-চন্দ্র গবেষণা ইনস্টিটিউটের পরিচালক। তিনি পারস্পরিক সম্পর্কযুক্ত কোয়ান্টাম ব্যবস্থা সম্পর্কিত গবেষণার জন্য খ্যাত। মজুমদার ম্যাসাচুসেটস ইনস্টিটিউট অব টেকনোলজির বৈশ্বিক ইনডাস (গ্লোবাল ইনডাস) প্রযুক্তিবিদ পুরস্কার প্রাপ্ত। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা কাউন্সিল অব সায়েন্টিফিক অ্যান্ড ইন্ডাস্ট্রিয়াল রিসার্চ ২০০৭ সালে তাকে প্রাকৃতিক বিজ্ঞান বিষয়ে অবদান রাখার জন্য বিজ্ঞান ও প্রযুক্তি ক্ষেত্রে ভারতবর্ষের অন্যতম শীর্ষস্থানীয় পুরস্কার "শান্তি স্বরূপ ভটনাগর পুরস্কার" প্রদান করে।
১৯৬৪ সালের ২৬ জানুয়ারি পিনাকী মজুমদার ভারতের পশ্চিমবঙ্গ রাজ্যের কলকাতায় জন্মগ্রহণ করেছিলেন। তিনি ১৯৮৬ সালে যাদবপুর বিশ্ববিদ্যালয় থেকে প্রকৌশলে স্নাতক ডিগ্রি অর্জন করেন এবং মাদ্রাজের ভারতীয় প্রযুক্তিবিদ্যা প্রতিষ্ঠান থেকে পড়াশোনা চালিয়ে যান এবং ১৯৯০ সালে তিনি স্নাতকোত্তর ডিগ্রি অর্জন করেন। তিনি ভারতীয় বিজ্ঞান ইনস্টিটিউট থেকে ডক্টরাল পড়াশোনা শেষ করেছিলেন এবং ১৯৯৬ সালে পিএইচডি অর্জন করার পরে তিনি কয়েক বছর যাবত নিউ জার্সির বেল ল্যাবরেটরিজে পোস্টডক্টরাল অধ্যয়ন করেছিলেন। ভারতে ফিরে তিনি ১৯৯৮ সালে হরিশ-চন্দ্র গবেষণা ইনস্টিটিউটে সহযোগী হিসাবে যোগদান করেন। ২০০৭ সালে পূর্ণকালীন অধ্যাপক হওয়ার আগে তিনি হরিশ-চন্দ্র গবেষণা ইনস্টিটিউটের বিভিন্ন পদে অধিষ্ঠিত ছিলেন। এর মধ্যে ২০০১ থেকে ২০০৩ সাল পর্যন্ত একজন পাঠক এবং ২০০৩ থেকে ২০০৭ সাল পর্যন্ত সহযোগী অধ্যাপক হিসেবে দায়িত্ব পালন করেছিলেন। বর্তমানে পরিচালক ও প্রথম শ্রেণির অধ্যাপক পদে অধিষ্ঠিত হয়ে তিনি হরিশ-চন্দ্র গবেষণা ইনস্টিটিউটের সাথে তার সহযোগিতা চালিয়ে যাচ্ছেন। তিনি হোমি ভাভা জাতীয় ইনস্টিটিউটেও অধ্যাপক হিসাবে দায়িত্ব পালন করেছিলেন।
মজুমদারের গবেষণা মূলত "বিশৃঙ্খলাবদ্ধ এবং দৃঢ়ভাবে সম্পর্কযুক্ত কোয়ান্টাম সিস্টেমগুলোতে" নিবদ্ধ ছিল এবং তার গবেষণাটি ধাতব-অন্তরক পরিবহনকে বিস্তৃতভাবে বোঝার ক্ষেত্রে সহায়তা করেছে। তিনি "ন্যানোস্কেলের টেক্সচার গঠন" সংক্রান্ত গবেষণা "এবং বাহ্যিক ক্ষেত্র দ্বারা পরিচালিত প্রচুর প্রতিক্রিয়াতেও" অবদান রেখেছিলেন বলে জানা গেছে। তার গবেষণা কাজগুলো বেশ কয়েকটি নিবন্ধের মাধ্যমে নথিভুক্ত করা হয়েছে। এবং গুগল স্কলার নামে বৈজ্ঞানিক নিবন্ধগুলির একটি অনলাইন নিবন্ধের ভাণ্ডার এগুলোর মধ্য হতে ৯৩ টি গবেষণা তালিকাবদ্ধ করেছে।
মজুমদার ১৯৯০ সালে মাদ্রাজে অবস্থিত ভারতীয় প্রযুক্তিবিদ্যা প্রতিষ্ঠান থেকে পাস করার সময় রৌপ্য পদক এবং ইন্সটিটিউট মেধা পুরস্কার অর্জন করেছিলেন। ২০০৭ সালে বিজ্ঞান ও শিল্প গবেষণা পরিষদ পিনাকীকে শান্তির স্বরূপ ভটনাগর পুরস্কার প্রদান করে, যা ভারতের অন্যতম সর্বোচ্চ বিজ্ঞান পুরস্কার। ২০০৮ সালে তিনি আরো দুটি পুরস্কার পেয়েছিলেন; এর মধ্যে একটি হলো পারমাণবিক শক্তি বিভাগের সুরক্ষা পর্যালোচনা কমিটি (ডিএই-এসআরসি) থেকে অসামান্য গবেষণা অবেক্ষণ পুরস্কার এবং অপরটি হলো ম্যাসাচুসেটস ইনস্টিটিউট অব টেকনোলজি থেকে গ্লোবাল ইনডাস টেকনোভেটর পুরস্কার।
• ১৯৬৪— ২৬ জানুয়ারি ভারতের পশ্চিমবঙ্গে জন্মগ্রহণ
• ১৯৮৬— যাদবপুর বিশ্ববিদ্যালয় থেকে প্রকৌশলে স্নাতক ডিগ্রি অর্জন
• ১৯৯০— স্নাতকোত্তর ডিগ্রি অর্জন
• ১৯৯৬— পিএইচডি অর্জন
• ১৯৯৮— হরিশ্চন্দ্র গবেষণা ইনস্টিটিউটে সহযোগী হিসাবে যোগদান
• ২০০৭— হরিশ-চন্দ্র গবেষণা ইনস্টিটিউটের পূর্ণকালীন অধ্যাপক নিযুক্তি
• ২০০৭— প্রাকৃতিক বিজ্ঞান বিষয়ে অবদান রাখার জন্য বিজ্ঞান ও প্রযুক্তি ক্ষেত্রে ভারতবর্ষের অন্যতম শীর্ষস্থানীয় পুরস্কার শান্তি স্বরূপ ভটনাগর পুরস্কার প্রাপ্তি
জে. ডি. বার্নাল

জন ডেসমন্ড বার্নাল (১০ মে ১৯০১-১৫ সেপ্টেম্বর ১৯৭১) একজন আয়ারল্যান্ডীয় বিজ্ঞানী ছিলেন, যিনি আণবিক জীববিজ্ঞানে রঞ্জন রশ্মির স্ফটিকীকরণ (X-ray crystallography) প্রচলনে ভূমিকা রেখেছিলেন। বিজ্ঞানের ইতিহাসের উপর তিনি অনেক গ্রন্থ রচনা করেছেন। বিজ্ঞান ও সমাজের উপর তিনি অনেক জনপ্রিয় গ্রন্থ রচনা করেছেন। তিনি সাম্যবাদী রাজনৈতিক মতাদর্শে বিশ্বাসী ছিলেন।
বার্নাল স্পেনীয়, মিশ্র পর্তুগিজ ও ইতালীয় ইহুদি বংশোদ্ভূত ছিলেন (তাঁর পিতামহ জ্যাকব গিনেসি নিজের পিতামহীর পারিবারিক উপাধির নামানুসারে ১৮৩৭ সালের দিকে নিজেকে জ্যাকব বার্নাল হিসেবে পরিচয় দেওয়া শুরু করেন)। তাঁর বাবা স্যামুয়েল বার্নাল লিমেরিক শহরের একটি ক্যাথলিক পরিবারে জন্মগ্রহণ করেন। স্যামুয়েল অ্যালবার্ট কৃষি কলেজ থেকে স্নাতক হওয়ার পর ১৪ বছর অস্ট্রেলিয়ায় অতিবাহিত করেন। পরবর্তীতে তিনি টিপেরারিতে "ব্রুকওয়াটসন" নামক একটি খামার প্রতিষ্ঠা করেন। জন সেখানেই বেড়ে ওঠেন। তাঁর মা এলিজাবেথ মিলার জাতিতে আমেরিকান ও পেশায় সাংবাদিক ছিলেন। তিনি পরবর্তীতে ক্যাথলিক খ্রিস্টধর্মে ধর্মান্তরিত হন।
বার্নাল প্রথমে স্টোনিহার্স্ট কলেজে পড়াশোনা করেন। কিন্তু সেখানকার নিয়মকানুন তাঁর ভালো লাগেনি। তাই ১৩ বছর বয়সে তিনি বেডফোর্ড স্কুলে নতুন করে লেখাপড়া শুরু করেন। কিন্তু বেডফোর্ড স্কুলের লেখাপড়ার অভিজ্ঞতাও তাঁর পছন্দনীয় ছিল না। কিন্তু বার্নালের ছোট ভাই কেভিন সেখানে অধ্যয়ন করায় তিনি কিছুটা উপযুক্ত সঙ্গ পান। ১৯১৯ সালে তিনি কেমব্রিজ বিশ্ববিদ্যালয়ের ইমানুয়েল কলেজে বৃত্তি নিয়ে পড়াশোনা করতে যান।
১৯২২ সালে বিএ ডিগ্রি লাভের জন্য বার্নাল গণিত ও বিজ্ঞান উভয় বিষয়-ই অধ্যয়ন করেন। পরবর্তী এক বছর তিনি প্রাকৃতিক বিজ্ঞানে পড়াশোনা করেন। স্থানিক দল (Space group) সম্পর্কে বার্নাল বিস্তারিত অধ্যয়ন করেন এবং এর উপর ভিত্তি করে স্ফটিক কাঠামোর উপর একটি দীর্ঘ গবেষণাপত্র রচনা করেন। এর জন্য তিনি ও জি ডব্লিউ নরিস যৌথভাবে পুরস্কৃত হন। ব্রিজ স্ট্রিটের নিকটে চার্লস কে ওগডেনের বইয়ের দোকানে কাজ করা এক নারী তাঁকে "সেজ" বা সাধু নাম দেন। এই নামেই তিনি কেমব্রিজে পরিচিত ছিলেন।
লন্ডনের রাজকীয় ইনস্টিটিউটে ডেভি ফ্যারাডে বিজ্ঞানাগারে উইলিয়াম হেনরি ব্র্যাগের অধীনে বার্নাল গবেষণা শুরু করেন। ১৯২৪ সালে তিনি গ্রাফাইটের গঠন আবিষ্কার করেন এবং পিতলের স্ফটিককাঠামো আবিষ্কার করেন। তিনি তাত্ত্বিক ও ব্যবহারিক উভয় ক্ষেত্রেই গবেষণায় উল্লেখযোগ্য সফলতা অর্জন করেন। এছাড়াও তিনি রঞ্জনরশ্মির বর্ণালি পরিমাপে গোনিওমিটার নামক যন্ত্র আবিষ্কার করেন।
১৯২৭ সালে তিনি কেমব্রিজ বিশ্ববিদ্যালয়ের গাঠনিক স্ফটিকীভবন বিভাগের প্রথম প্রভাষক পদে নিযুক্ত হন। ১৯৩৪ সালে বার্নাল ক্যাভেন্ডিস বিজ্ঞানাগারের সহকারী পরিচালক পদে দায়িত্ব পালন করেন। তিনি বিভিন্ন রকম জৈব অণুর স্ফটিক কাঠামো আবিষ্কার করেন। অয়েস্টেরিন ও স্টেরল গ্রুপের বিভিন্ন সদস্য অণুগুলোর গাঠনিক কাঠামো আবিষ্কার করেন। কেমব্রিজে থাকাকালীন তিনি ভিটামিন বি ওয়ান (১৯৩৩),পেপসিন (১৯৩৪),ভিটামিন ডি২ (১৯৩৫), স্টেরল (১৯৩৬) ও তামাকগাছের মোজাইক ভাইরাসের (১৯৩৭) গঠনকাঠামো আবিষ্কার করেন। এছাড়াও বার্নাল ১৯৩৩ খ্রিস্টাব্দে পানির "বুমেরাং" আকৃতির গাঠনিক কাঠামো প্রদর্শন করেন।
১৯৩৪ সালে বার্নাল ও ডরোথি হজকিন জলীয় দ্রবণে দ্রবীভূত প্রোটিন ক্রিস্টালের ছবি তুলেন। 
আর্নেস্ট রাদারফোর্ড বার্নালকে অপছন্দ করতেন। তাই বার্নাল ইমানুয়েল অ্যান্ড ক্রাইস্ট অ্যান্ড টেন্যুরে ফেলোশিপের জন্য আবেদন করলে রাদারফোর্ড তাঁর আবেদন নাকচ করে দেন। ১৯৩৭ সালে তিনি লন্ডন বিশ্ববিদ্যালয়ের বার্কবেক কলেজে পদার্থবিজ্ঞানের অধ্যাপক নিযুক্ত হন। ঐ বছরই তিনি রাজকীয় সমিতির ফেলো নির্বাচিত হন।
ব্রাইট সাইড (ইউটিউব চ্যানেল)

ব্রাইট সাইড হলো সাইপ্রাসভিত্তিক মিডিয়া প্রকাশক দ্যসৌল পাবলিশিং কর্তৃক পরিচালিত একটি ইউটিউব চ্যানেল। চ্যানেলটি কীভাবে (হাউ-টু) জাতীয় তুচ্ছ বিষয় থেকে ইতিহাস এবং জ্ঞানসংক্রান্ত বিষয়ে ভিডিও প্রচার করে থাকে। , ৩৬ মিলিয়ন সাবস্ক্রাইবার এবং ৬.৮ বিলিয়ন ভিডিও দর্শনসহ ইউটিউবের সর্বাধিক সাবস্ক্রাবকৃত চ্যানেলের তালিকায় ব্রাইট সাইডের অবস্থান ৪৪তম।
২০১৭ সালের ১৫ মার্চ ইউটিউবে ইতিহাস, জ্ঞান এবং কীভাবে (হাউ-টু) জাতীয় ভিডিও প্রচারের জন্য ব্রাইট সাইড নামে চ্যানেল তৈরি করা হয়। এছাড়া চ্যানেলটি বাস্তবতা ও ধাঁধাঁ সংক্রান্ত সাধারণ অ্যানিমেটেড ভিডিও তৈরিতেও মনোনিবেশ করে। ব্রাইট সাইডকে "জনপ্রিয় কন্টেন্ট ফার্ম চ্যানেল" নামেও আখ্যায়িত করা হয়।
২০১৯ সালের জুন মাসে, ব্রাইট সাইড অ্যাঙ্গাস বারবিয়েরির ৩৮২ দিনের উপবাস সংক্রান্ত একটি ভিডিও প্রকাশের মাধ্যমে এটিকে ইউটিউবে ব্যাপক জনপ্রিয় করে তোলে। ভিডিওটি আপলোড করার এক সপ্তাহের মধ্যেই প্রায় ৩ লক্ষ বার দেখা হয়ে যায়।
চ্যানেলটির সর্বাধিক জনপ্রিয় অর্থাৎ সর্বাধিক দেখা ভিডিও হলো "১৩ টিপস অন হাউ টু সার্ভাইভ ওয়াইল্ড অ্যানিমেল অ্যাটাকস" ("13 Tips on How to Survive Wild Animal Attacks"; বন্যপ্রাণির আক্রমণ থেকে বাঁচার ১৩ উপায়)। ২০১৭ সালের শেষের দিকে তৈরির পর ২০২০ সালের জুন নাগাদ ভিডিওটি ৮০ মিলিয়নের বেশিবার দেখা হয়েছে।
চ্যানেলটি দুইজন রাশান নির্মাতা, পাভেল রাদায়েভ এবং মারাট মুখামেতভ, কর্তৃক প্রতিষ্ঠিত সাইপ্রাসভিত্তিক প্রতিষ্ঠান দ্যসৌল পাবলিশিং দ্বারা পরিচালিত হয়। এছাড়াও এই প্রতিষ্ঠান "৫-মিনিট ক্রাফটস", "৫-মিনিট ক্রাফটস কিডস", "৫-মিনিট ক্রাফটস গার্লি", "৭-সেকেন্ড রিডলস" ও "৫-মিনিট ম্যাজিক" প্রভৃতি ইউটিউব চ্যানেল পরিচালনা করে। প্রতিষ্ঠানটি এবং এর ৫৫০ জন কর্মী প্রতি মাসে ১,৫০০ ভিডিও প্রকাশ করে এবং ১০টি ভাষায় প্রায় ৪০টি ফেসবুক পাতা পরিচালনা করে।
আত্মবীক্ষণ

আত্মবীক্ষণ বা ইংরেজি ভাষায় অটোস্কোপি (Autoscopy) হলো সেই অভিজ্ঞতা যা কোনও ব্যক্তি তার নিজের শরীরের বাইরের অবস্থান থেকে পার্শ্ববর্তী পরিবেশকে ভিন্ন দৃষ্টিকোণ থেকে অনুধাবন করে। অটোস্কোপি শব্দটি প্রাচীন গ্রীক αὐτός ("আত্ম") এবং σκοπός ("প্রহরী") থেকে এসেছে।
আত্মবীক্ষণ প্রাচীন ও আধুনিক সমাজের লোককাহিনী, পৌরাণিক কাহিনি এবং আধ্যাত্মিক বর্ণনায় প্রচুর রয়েছে। আধুনিক মানসিক রোগের চর্চায় সাধারণত আত্মবীক্ষণের ক্ষেত্রে দেখা হয়। স্নায়বিক গবেষণা অনুসারে, আত্মবীক্ষণজাত অভিজ্ঞতা হলো অলীক বিভ্রম (হ্যালুসিনেশন)।
অভিজ্ঞতাগুলি নিম্নলিখিত তিনটি কারণের উপস্থিতি দ্বারা চিহ্নিত করা হয়।
কগনিটিভ নিউরোসায়েন্স ল্যাবরেটরি, ইকোল পলিটেক্নিক ফেডারেল ডি লোজান এবং সুইজারল্যান্ডের জেনেভা বিশ্ববিদ্যালয় হাসপাতালের স্নায়ুবিজ্ঞান বিভাগ অটোস্কোপের কয়েকটি ধ্রুপদী অবলম্বনকারী কারণ পর্যালোচনা করেছে। এগুলি হলো ঘুম, মাদকের অপব্যবহার এবং সাধারণ অ্যানেশেসিয়া সহ স্নায়ুজীববিজ্ঞান। তারা তাদের অটস্কোপির স্নায়বিক এবং স্নায়ুজ্ঞানীয় প্রক্রিয়া সম্পর্কিত সাম্প্রতিক অনুসন্ধানগুলির সাথে তুলনা করেছেন; পর্যালোচিত তথ্য থেকে প্রমাণিত হয় যে টেম্পোরোপারিয়েটাল জংশনে নিম্ন-স্তরের বহুসংবেদনশীল প্রক্রিয়াজাতকরণ এবং অস্বাভাবিক উচ্চ-স্তরের স্ব-প্রক্রিয়াজাতকরণের কার্যকরী বিচ্ছিন্নতার কারণে আত্মবীক্ষণ ঘটে।
হিউটোস্কোপি হলো "নিজের শরীরকে দূর থেকে দেখা" এর পুনরায় প্রতিলিপিটির জন্য মনোচিকিৎসা এবং স্নায়ুরোগবিজ্ঞানে ব্যবহৃত একটি শব্দ। এটি সিজোফ্রেনিয়া এবং মৃগী রোগের লক্ষণ হিসেবে দেখা দিতে পারে। হিউটোস্কোপিকে ডপেলগেঙার ঘটনার সম্ভাব্য ব্যাখ্যা হিসেবে বিবেচনা করা হয়।
পলিওপিক হায়াটোস্কোপি শব্দটি এমন কেসগুলিকে বোঝায় যেখানে একাধিক ডাবল ধরা পড়ে। ২০০৬ সালে, পিটার ব্রুগার এবং তার সহকর্মীরা তার বাম টেম্পোরাল লোবের অন্তরক অঞ্চলে টিউমারজনিত ফলে পাঁচটি ডাবলসের অভিজ্ঞ ব্যক্তির ক্ষেত্রে বর্ণনা করেছিলেন।
থমাস অ্যান্ড্রুজ (বিজ্ঞানী)

থমাস অ্যান্ড্রুজ একজন আইরিশ রসায়নবিদ ও পদার্থবিজ্ঞানী ছিলেন। তিনি বায়বীয় ও তরল পদার্থের দশান্তরের ক্ষেত্রে গুরুত্বপূর্ণ অবদান রেখেছেন। তিনি কুইন্স ইউনিভার্সিটি অফ বেলফাস্টে দীর্ঘদিন রসায়নের অধ্যাপক হিসেবে কাজ করেছেন।
থমাস অ্যান্ড্রুজ আয়ারল্যান্ডের বেলফাস্টে জন্মগ্রহণ করেছিলেন। সেখানে তার বাবা একজন লিনেন ব্যবসায়ী ছিলেন। তিনি বেলফাস্ট একাডেমি এবং রয়েল বেলফাস্ট একাডেমিক ইনস্টিটিউশনে অধ্যয়ন করেন। বেলফাস্ট একাডেমিক ইনস্টিটিউশনে তিনি জেমস থমসনের অধীনে গণিত অধ্যয়ন করেন। ১৮৩৮ সালে তিনি গ্লাসগো বিশ্ববিদ্যালয়ে অধ্যাপক থমাস থমসনের অধীনে রসায়ন অধ্যয়নের জন্য যান। তারপরে তিনি ডাবলিনের ট্রিনিটি কলেজে পড়াশোনা করেন। সেখানে তিনি ক্লাসিক্সের পাশাপাশি বিজ্ঞানের ক্ষেত্রে বিশেষত্ব অর্জন করেছিলেন। অবশেষে, ১৮৩৫ সালে এডিনবরা বিশ্ববিদ্যালয় থেকে তিনি চিকিৎসায় ডক্টরেট ডিগ্রি অর্জন করেছিলেন।
১৮৩৫ সালে থমাস অ্যান্ড্রুজ বেলফাস্টে সাফল্যের সাথে চিকিৎসা দেওয়া শুরু করেছিলেন। এছাড়াও তিনি একাডেমিক ইনস্টিটিউশনে রসায়ন বিষয়ে নির্দেশনা দিয়েছিলেন। ১৮৪৫ সালে তিনি নতুন প্রতিষ্ঠিত কুইন্স ইউনিভার্সিটি অফ বেলফাস্টের সহ-সভাপতি এবং রসায়ন বিভাগের অধ্যাপক হিসেবে নিযুক্ত হন। ১৮৭৯ সালে ৬৬ বছর বয়স পর্যন্ত তিনি এই পদে কাজ করেছিলেন। তিনি ১৮৮৫ সালে মৃত্যুবরণ করেন। এবং বেলফাস্টের বরো কবরস্থানে দাফন করা হয়।
১৮৪২ সালে, থমাস অ্যান্ড্রুজ জেন হার্ডি ওয়াকারকে (১৮১৮-১৮৯৯) বিয়ে করেছিলেন। ভূতাত্ত্বিক ম্যারি অ্যান্ড্রুজসহ তাদের ছয়জন সন্তান ছিল।
রাসায়নিক ক্রিয়ায় বিকাশিত তাপ সম্পর্কে কাজ করার পর থমাস অ্যান্ড্রুজ বৈজ্ঞানিক তদন্তকারী হিসাবে পরিচিত হয়েছিলেন। এর জন্য রয়্যাল সোসাইটি তাকে ১৮৪৪ সালে রয়্যাল পদক প্রদান করে। এছাড়াও তিনি পদার্থবিজ্ঞানী পিটার গাথ্রি টেইটের সহযোগিতায় ওজোন সম্পর্কে গবেষণা করেন।
তিনি প্রধানত গ্যাসের তরলীকরণের ক্ষেত্রে অবদানের জন্য পরিচিত। ১৮৬০ এর দশকে তিনি গ্যাস সূত্র সম্পর্কে সম্পূর্ণ গবেষণা করেছিলেন। তিনি কার্বন ডাই অক্সাইডের চাপ, তাপমাত্রা এবং আয়তনের সম্পর্ককে প্রকাশ করে। বিশেষ করে, তিনি সংকট তাপমাত্রা এবং সংকট চাপের ধারণাগুলো প্রতিষ্ঠা করেছিলেন। এর মাধ্যমে জানা যায় যে, কোনো ধারাবাহিকতা লঙ্ঘন ছাড়াই কোনো পদার্থ বাষ্প থেকে তরল অবস্থায় চলে যায়।
দশান্তর সম্পর্কে থমাস অ্যান্ড্রুজের পরীক্ষা-নিরীক্ষায়, তিনি দেখিয়েছিলেন যে কার্বন ডাই অক্সাইড একাত্ততা হারানো ছাড়াই তরল এবং গ্যাসীয় অবস্থার মধ্যে স্থানান্তরিত হতে পারে। গাণিতিক পদার্থবিজ্ঞানী জোসিয়াহ উইলার্ড গিবস মুক্ত শক্তি সমীকরণের সমর্থনে এই ফলাফলগুলো উদ্ধৃত করেছেন। থমাস অ্যান্ড্রুজের এই ফলাফলের জন্য গবেষকদের মধ্যে গ্যাসকে তরলে পরিণত করার প্রতিযোগিতা হয়। ১৮৭৭-৭৮ সালে লুই পল কেইলেটেট প্রথমবার অক্সিজেন এবং নাইট্রোজেন গ্যাসকে তরলে পরিণত করেছিলেন।
• থমাস অ্যান্ড্রুজ, ""The Bakerian Lecture: On the Continuity of the Gaseous and Liquid States of Matter"" (১৮৬৯)
• - থমাস অ্যান্ড্রুজের জীবনী
জোনাথন অ্যাশমোর

জোনাথন অ্যাশমোর এফআরএস এফমেডসি এফআরএসবি (জন্ম:১৯৪৮) একজন ব্রিটিশ পদার্থবিজ্ঞানী ও লন্ডনের ইউনিভার্সিটি কলেজের জীবপদার্থবিজ্ঞানের বার্নার্ড ক্যাটজ অধ্যাপক। 
অ্যাশমোর ওয়েস্টমিনস্টার বিদ্যালয়ে পড়াশোনা করেন। তিনি সাসেক্স বিশ্ববিদ্যালয়ে গণিত ও পদার্থবিজ্ঞান বিষয়ে অধ্যয়ন করেন। ১৯৭১ সালে তিনি লন্ডনের ইমপেরিয়াল কলেজে টম কিবলের তত্ত্বাবধানে তাত্ত্বিক পদার্থবিজ্ঞানে পিএইচডি ডিগ্রি অর্জন করেন। কোয়ান্টাম ক্ষেত্র তত্ত্ব নিয়ে তিনি গবেষণা করেন। 
ইতালির ত্রিয়েস্তে শহরের আন্তর্জাতিক তাত্ত্বিক গবেষণা কেন্দ্রে আবদুস সালামের অধীনে জোনাথন পোস্টডক্টরাল গবেষণা ফেলোশিপ সম্পন্ন করার পর তিনি শারীরতত্ত্ববিদ হিসেবে প্রশিক্ষণ গ্রহণ করেন। তিনি ১৯৭৪ সালে ইউনিভার্সিটি কলেজ হতে মাস্টার অব সায়েন্স (এমএসসি) ডিগ্রি অর্জন করেন। ১৯৭৪-১৯৭৭ সালে তিনি জীবপদার্থবিজ্ঞান বিষয়ে পল ফাট ও গারট্রুড ফকের সাথে কাজ করেন।
অ্যাশমোর ১৯৮৩ সালে ব্রিস্টল বিশ্ববিদ্যালয়ের প্রভাষক পদে নিযুক্ত হন। ১৯৮৮ সালে তিনি সহযোগী অধ্যাপক পদে পদোন্নতি লাভ করেন। ১৯৯৩ সালে তিনি ইউনিভার্সিটি কলেজে পুনরায় শিক্ষকতা শুরু করেন।
তিনি স্তন্যপায়ীদের শ্রবণ সংবেদী অঙ্গ ককলিয়ার অর্গান অব কর্টি নিয়ে বিস্তারিত গবেষণা করেন এবং এর আলোকে কোষের অভ্যন্তরে সংঘটিত শ্রবণসংক্রান্ত কার্যক্রম সম্পর্কে অভিমত প্রদান করেন। এ কাজে তিনি গিনিপিগ ("Cavia porcellus") ব্যবহার করেন। তিনি বলেন, ককলীয় প্রবর্ধক (Cochlear amplifier) অন্তঃকর্ণের গঠনকাঠামোর মধ্যে অবস্থিত হওয়ায় আমাদের শ্রবণশক্তি ও শ্রবণ-সংবেদনশীলতা বৃদ্ধি পায়। অ্যাশমোর দেখান, বহিঃস্থ কেশীয় কোষ (Outer hair cell) নামক বিশেষায়িত কোষ এতে ভূমিকা রাখে।
বহিঃস্থ কেশীয় কোষগুলো বৈদ্যুতিকভাবে আহিত আয়নের (পটাশিয়াম আয়ন) প্রবাহের মাধ্যমে সংকুচিত ও প্রসারিত হয়। সংকোচনের ফলে শব্দ বিবর্ধিত হয়। সর্বপ্রথম অ্যাশমোর এর ছবি তুলেন।
জৈবপদার্থবিজ্ঞানের পদ্ধতি ব্যবহার করে তিনি বিস্তর গবেষণা করেছেন। এর মধ্যে রয়েছে প্যাচ-ল্যাম্প কৌশল, যেটি কোষস্তরের প্রোটিন-সম্পর্কিত গবেষণার ক্ষেত্রে কাজে লাগানো হয়। কনফোকাল অণুবীক্ষণ ও গণনাকারী মডেল কাজে লাগিয়ে জোনাথন আণবিক ও কোষীয় স্তর সম্পর্কে প্রভূত আলোচনা করেন। তাঁর গবেষণা বধিরতা-সহ বিভিন্ন শ্রবণ-সংক্রান্ত সমস্যার প্রকৃতি অনুধাবনে সাহায্য করেছে।
জীবপ্রযুক্তি ও জীববিজ্ঞান কাউন্সিল (বিবিআরএসসি) ও চিকিৎসা গবেষণা কাউন্সিল (এমআরসি) জোনাথন অ্যাশমোরের গবেষণায় অর্থায়ন করেছে। অ্যাশমোরের অধীনে অনেক ছাত্র-ই ডক্টরেট ডিগ্রি অর্জন করেছেন। এদের মধ্যে রয়েছেন- ড্যান জ্যাগার।
অ্যাশমোর ১৯৯৬ সালে রাজকীয় সমিতির ফেলো নির্বাচিত হন। ২০১৭ সালে বধিরতার স্নায়ুবিজ্ঞান নিয়ে ক্রুনিয়ান ভাষণ প্রদান করেন। তিনি চিকিৎসাবিজ্ঞান একাডেমির একজন নির্বাচিত ফেলো। এছাড়াও তিনি রাজকীয় জীববিজ্ঞান সমিতির একজন ফেলো। অ্যাশমোর নাক-কান-গলা গবেষণা সমিতি ও জীবপদার্থবিজ্ঞান সংঘের-ও একজন সদস্য। 
অ্যাশমোর "শ্রবণ গবেষণা ট্রাস্টের" ট্রাস্টি হিসেবে দায়িত্ব পালন করছেন। তিনি ২০১২ থেকে ২০১৪ সাল পর্যন্ত শারীরবিদ্যা সংঘের সভাপতি হিসেবে কর্মরত আছেন।
অ্যাশমোর ফ্রান্স, ইতালি, ভারত ও ইরানে জীবপদার্থবিজ্ঞানের বিভিন্ন বিষয়ের উপর ভাষণ প্রদান করেছেন। প্রাক-স্নাতক ও স্নাতক দুই পর্যায়েই তিনি শিক্ষকতা করছেন। তৃতীয় বর্ষে মস্তিষ্কের কার্যক্রমের কোষীয় ভিত্তি, জীববিজ্ঞানের মূলনীতি ও শ্রবণবিদ্যা বিষয়ে তিনি অনেকগুলো কোর্সের সাথে যুক্ত আছেন।
জোনাথন অ্যাশমোর অভিনেতা পিটার অ্যাশমোর ও অভিনেত্রী রোজালি ক্রাচলির ছেলে। ১৯৫৫ সালে সাত বছর বয়সে তিনি উলফ মাংকোভিটজের উপন্যাস অবলম্বনে "এ কিড ফর টু ফারদিংস" ছবিতে অভিনয় করেন।
আত্মখাদন

আত্মখাদন বা আত্মভক্ষণ বা স্বভোজন বা ইংরেজিতে অটোফেজিয়া (নিজের শরীর ভক্ষণ) মার্কিন যুক্তরাষ্ট্রে ব্যবহৃত "ডায়াগনস্টিক অ্যান্ড স্ট্যাটিস্টিকাল ম্যানুয়াল অব মেন্টাল ডিসঅর্ডার" গ্রন্থে (Diagnostic and Statistical Manual of Mental Disorders ডিএসএম) অন্তর্ভুক্ত একটি মানসিক ব্যাধি বা মানসিক ব্যাধির লক্ষণ হিসেবে চিহ্নিত হয় না। তবে ডিটিএম-এর বিভাগে "আবেগ-নিয়ন্ত্রণ বিকারগুলি অন্য কোথাও শ্রেণিবদ্ধ না হওয়ায়" এর অধীনে আত্মখাদনকে শ্রেণীবদ্ধ করা যেতে পারে। আবেগ-নিয়ন্ত্রণ ব্যাধিগুলি ব্যক্তি বা অন্যের পক্ষে ক্ষতিকারক কোনও কাজ সম্পাদন করার প্রবণতা, গাড়ি চালানো বা প্রলোভন প্রতিরোধ করতে ব্যর্থ হয়। এই ব্যাধি আক্রান্ত বেশিরভাগ ব্যক্তি প্রায়শই এই কাজটি করার আগে উত্তেজনা বা উত্তেজনার অনুভূতি বোধ করেন এবং কাজটি করার সময় আনন্দ, পরিতৃপ্তি অনুভব করেন। কাজটি শেষ হয়ে গেলে, ব্যক্তি অনুশোচনা, আত্ম-তিরস্কার বা অপরাধবোধ অনুভব করতে পারে বা না-ও করতে পারে।
আত্মখাদন চলাকালীন ব্যক্তি নিজের শরীরের অংশগুলি কামড়ে বা গ্রাস করে নিজের উপর ব্যথা চাপাতে বাধ্য হয়। এটি কখনও কখনও সিজোফ্রেনিয়া মনোব্যাধি এবং লেশচ-ন্যহান লক্ষণের মতো দেখা হয়।
মেরুদন্ডী এবং প্রান্তিক স্নায়ুর আঘাতগুলির দিকে তাকিয়ে থাকা পরীক্ষাগুলিতে পরীক্ষাগারে ইঁদুরগুলিতে একই রকম আচরণ লক্ষ্য করা গেছে। ফলস্বরূপ আচরণে ইঁদুর তাদের নখ এবং তাদের পায়ের আঙ্গুলের টিপস চিবানো। চরম ক্ষেত্রে, ইঁদুরগুলি পুরো পায়ের আঙ্গুলগুলি এমনকি পা কেটে ফেলে দেবে চিবিয়ে ফেলবে। এই আচরণ থেকে পরিত্রাণ পেতে গবেষকরা ইঁদুরের অঙ্গে একটি বাষ্পীভবনমূলক, তিক্ত-স্বাদযুক্ত মিশ্রণগুলি (মেট্রোনিডাজল এবং নিউ স্কিনের সংমিশ্রণ) প্রয়োগ করেছিলেন কারণ বেশিরভাগ প্রাণী তেতো স্বাদযুক্ত কোনও কিছু চিবানো এড়ায়। মেরুদণ্ডের জখমের সাথে ২৪ টি ইঁদুরের উপরে এই মিশ্রণটি পরীক্ষা করার পরে, মাত্র একটি ইঁদুর দুই থেকে তিন সপ্তাহের পরে তার পায়ের আঙ্গুলগুলি চিবিয়েছিল।
অভ্যন্তরীণকরণ ব্যাধি

অভ্যন্তরীণকরণ ব্যাধি (বা ইন্টার্নালাইজিং ডিসঅর্ডার) হল বহির্মুখীকরণ ব্যাধি এবং কম ঘটনাজনিত ব্যাধির পাশাপাশি এক ধরনের সংবেদনশীল ও আচরণগত ব্যাধি। অভ্যন্তরীণকরণ ব্যাধিতে আক্রান্ত ব্যক্তি তার সমস্যাগুলি নিজের কাছে গোপন রাখে বা অভ্যন্তরীণকরণ করে থাকে।
অভ্যন্তরীণকরণ ব্যাধিতে আক্রান্ত ব্যক্তিদের মধ্যে আচরণগুলির মধ্যে বিষাদগ্রস্থতা, প্রত্যাহার, উদ্বেগ এবং একাকিত্ব আচরণগুলি স্পষ্ট। অভ্যন্তরীণকরণ ব্যাধির সাথে জড়িত আচরণগত বৈশিষ্ট্যগুলিও বিদ্যমান। কিছু আচরণগত অস্বাভাবিকতার মধ্যে রয়েছে আত্মঅহংকার, আত্মঘাতী আচরণ, একাডেমিক অগ্রগতি এবং সামাজিক প্রত্যাহার। দুঃখময়্তার মতো কারও সমস্যাগুলিকে অভ্যন্তরীণকরণ করে তোলার ফলে সামাজিক প্রত্যাহার, আত্মঘাতী আচরণ বা চিন্তাভাবনা এবং অন্যান্য অব্যক্ত শারীরিক উপসর্গের মতো সমস্যাগুলি আরও বড় বোঝায় পরিণত হতে পারে।
অভ্যন্তরীণকরণ অসুবিধাগুলি, উচ্চ মাত্রায় নেতিবাচক স্নেহশীলতার সাথে বিষাদগ্রস্থ ব্যাধি, উদ্বেগজনিত ব্যাধি, আবেশ-বাধ্যতামূলক এবং সম্পর্কিত ব্যাধি, ট্রমা এবং স্ট্রেসর-সম্পর্কিত ব্যাধি এবং বিচ্ছিন্নতা ব্যাধি অন্তর্ভুক্ত। বুলিমিয়া এবং অ্যানোরেক্সিয়ার মতো অন্যান্য ব্যাধিও এই বিভাগে রয়েছে।
অভ্যন্তরীণকরণ ব্যাধির কতিপয় চিকিৎসার মধ্যে রয়েছে এন্টিডিপ্রেসেন্ট, ইলেক্ট্রোকনভুলসিভ থেরাপি এবং সাইকোথেরাপি।
কোলাহল

কোলাহল হলো অনাকাঙ্ক্ষিত শব্দ যা বিরক্তির উদ্রেক করে এবং শোনার সময় তা অসংহত ও উচ্চ মনে হয়। পদার্থবিজ্ঞানের দৃষ্টিকোণ থেকে কোলাহল বা সুরবর্জিত শব্দ সাধারণ শব্দ থেকে অভিন্ন কারণ উভয়ই কোনো একটি মাধ্যমের কম্পন থেকেই উৎপন্ন হয় । যেমন: বায়ু,পানি ও অন্যান্য মাধ্যম। কিন্তু এর পার্থক্য তখনই উপলব্ধ হয় যখন মস্তিষ্ক তা গ্রহণ করে ও অনুভব করে।
অনেক সময় ক্ষীণ শব্দও বিরক্তির সৃষ্টি করে।যেমন: সম্প্রচার বা বৈদ্যুতিক ডিভাইসগুলোর মাধ্যমে যোগাযোগের সময় মূল শব্দের পাশাপাশি অন্যান্য অপ্রয়োজনীয় শব্দ। শব্দ মানবজীবনের অত্যন্ত প্রয়োজনীয় অংশ আর এর অপ্রয়োজনীয় অংশই মূলত কোলাহল। সংকেত প্রক্রিয়াকরণের ক্ষেত্রে অনেক সময় এমন শব্দকেও কোলাহল বলা হয় যা কোনো অর্থপূর্ণ তথ্য বহন করে না।
বিস্তারের পরিমাণ বা তরঙ্গের সর্বোচ্চ সরণ থেকে কোলাহলের তীব্রতা সম্বন্ধে ধারণা পাওয়া যায়।বিস্তার অধিক হলে উপলব্ধ হয় যে কোলাহল অনেক উচ্চ। কারণ বিস্তারের উপর নির্ভর করে শব্দ উচ্চ না ধীর প্রকৃতির। কোলাহলপূর্ণ শব্দ কতটা তীক্ষ্ণ ছিল তা এর কম্পাঙ্ক পরিমাপ করলে জানা সম্ভব। অপ্রয়োজনীয় শব্দগুলো সাধারণত ডেসিবেল(dB) এককে পরিমাপ করা হয়।যেমন:গাড়ি, বাসের শব্দ, মশার পাখার শব্দ ইত্যাদি। এটি লগারিদমীয় মানদণ্ডকে অনুসরণ করে।
শব্দ সীমা পরিমাপক যন্ত্র (Sound Level meter) বায়ুতে শব্দের পরিমাণ নির্ণয় করতে ব্যবহৃত হয়। এই যন্ত্রটিরই বিভিন্ন রূপ কোলাহল বা অযাচিত শব্দ পরিমাপ করতে পারে।যেমন: নয়েজ ডোসিমিটার (Noise Dosemeter বা Noise Dosimeter)।
সম্প্রতি আধুনিক মুঠোফোনগুলোতে এমন অ্যাপ্লিকেশন সফটওয়্যার ব্যবহৃত হচ্ছে যা কোলাহলের উৎস চিহ্নিত করতে পারে।
উচ্চ শব্দ ও কোলাহলের ক্ষতিকর দিক বিবেচনায় বিভিন্ন দেশে কৌশলগত ব্যবস্থার পাশাপাশি 
বিধি-বিধানগত ব্যবস্থাও দেখা যায়। এ ধরনের পরিস্থিতি বন্ধে এমন প্রাচীরের ব্যবহারও দেখা যায় যা কোলাহল প্রতিরোধ করে।
১৯৭২ খ্রিস্টাব্দে যুক্তরাষ্ট্রে কোলাহল নিয়ন্ত্রণে বিহিতক প্রণয়ন করা হয়। জনসচেতনতা সৃষ্টিও এই নীতির অন্যতম উদ্দেশ্য ছিল। যুক্তরাষ্ট্রীয় প্রতিষ্ঠান নিওশ (NIOSH) কোলাহল নিয়ে কাজ করে যেহেতু মানুষের শ্রবণশক্তি হ্রাসের হার রোধ করা এর একটি লক্ষ্য। ইউরোপীয় ইউনিয়নের অধিকারভুক্ত ইউরোপীয় পরিবেশগত প্রতিনিধি ( EEA ) কোলাহল ব্যবস্থাপনায় ভূমিকা রাখে।১৯৬৮ খ্রিস্টাব্দে জাপানেও কোলাহল বন্ধের উদ্দেশ্যে বিহিতক প্রণয়ন করা হয়েছে।
উচ্চ শব্দ বা কোলাহল স্বাস্থ্যের জন্য নেতিবাচক। এটি মানুষের শারীরিক ও মানসিক উভয় ধরনের ক্ষতিরই কারণ হতে পারে। শারীরিক ক্ষতি যেমন: শ্রবণশক্তিনাশ , উচ্চ রক্তচাপ, অনিদ্রা, কানে ভোঁ ভোঁ শব্দ শোনা, হৃৎ-ধমনীর ব্যাধি ইত্যাদির কারণ। মানসিক সমস্যার মধ্যে বিরক্তিবোধ, হতাশা, উদ্বেগ ইত্যাদি উল্লেখযোগ্য। এমনকি উচ্চ শব্দ এমন মানসিক পরিবর্তন করে যাতে ব্যক্তিত্ব পরিবর্তন এবং হিংস্র বা উগ্র কাজের মতো ঘটনাও মানুষের দ্বারা সংঘটিত হয়।
এ ধরনের শব্দ শ্রবণেন্দ্রিয়ের কোষগুলোকে অধিক উদ্দীপ্ত করে এবং স্থায়ীভাবে কোষে ক্ষত এমনকি মৃত কোষেও পরিণত করতে পারে। ফলে শোনার ক্ষমতা বিনষ্ট হয়ে যায়। দীর্ঘ সময় ধরে 85 dB(ডেসিবেল) শব্দসীমার উপর শ্রুত শব্দ স্থায়ীভাবে শ্রবণশক্তি নষ্ট করতে পারে । অন্যদিকে অল্প সময়ের জন্য এ পরিমাণ শব্দ শুনলে তা সহ্যসীমার ভিতরে থাকে। 
•শব্দ
•সংকেত প্রক্রিয়াকরণ
ড্যানিয়েল জোসেফ ব্র্যাডলি

ড্যানিয়েল জোসেফ ব্র্যাডলি এফআরএস এমআরআইএ(১৮ জানুয়ারি ১৯২৮-৭ ফেব্রুয়ারি ২০১০) একজন আয়ারল্যান্ডীয় পদার্থবিজ্ঞানী ও ডাবলিনের ট্রিনিটি কলেজের আলোক তড়িৎবিজ্ঞানের ইমেরিটাস প্রফেসর ছিলেন।
ড্যানিয়েল ব্র্যাডলি ১৯২৮ সালের ১৮ জানুয়ারি জন্মগ্রহণ করেন। তাঁর পিতা জন ব্র্যাডলি ও মাতা মার্গারেট ব্র্যাডলি। তাঁরা ডেরি শহরের লেকি রোড এলাকায় বসবাস করতেন। ড্যানিয়েল টেলিগ্রাফ কোম্পানির জন্য কাজ করতে গিয়ে বিদ্যালয়ের প্রাতিষ্ঠানিক লেখাপড়া ছেড়ে দেন। পরবর্তীতে তিনি সেন্ট কুলম্বস কলেজে লেখাপড়া নতুন করে শুরু করেন। উত্তর আয়ারল্যান্ডের বেলফাস্ট শহরের সেন্ট মেরিস কলেজ থেকে তিনি শিক্ষকতার প্রশিক্ষণ গ্রহণ করেন।
ডেরিতে প্রাথমিক বিদ্যালয়ে শিক্ষকতা করার সময় তিনি গণিতের একটি ডিগ্রি লাভের জন্য অধ্যয়ন করেন। তিনি লন্ডন বিশ্ববিদ্যালয়ের বহিঃশিক্ষার্থী ছিলেন। ১৯৫৩ সালে তিনি বিশ্ববিদ্যালয়ের ডিগ্রি লাভ করেন।
লন্ডনে এক বিদ্যালয়ে ড্যানিয়েল গণিত পড়াতেন। একসময় তিনি সিদ্ধান্ত নেন, বার্কবেক কলেজে সান্ধ্য কোর্সে পড়াশোনা করবেন। তাঁর প্রথম পছন্দ ছিল গণিত, কিন্তু যেহেতু ইতোমধ্যেই তিনি গণিতের ডিগ্রিধারী ছিলেন, তাই বার্কবেক কলেজের এক কর্মচারী তাঁকে পদার্থবিজ্ঞান নিয়ে পড়ার পরামর্শ দেন। পদার্থবিজ্ঞান পড়ে তাঁর মনে হয়, এটা অনেকটা গণিতের মতই।
১৯৫৭ সালে চার বছরের খণ্ডকালীন পড়াশোনা শেষ করার পর বার্কবেক কলেজ তাঁকে পদার্থবিজ্ঞানে স্নাতক ডিগ্রি প্রদান করে। তিনি চূড়ান্ত পরীক্ষায় সমগ্র লন্ডন বিশ্ববিদ্যালয়ে সর্বোচ্চ নম্বর পেয়েছিলেন। পরবর্তীতে তিনি রয়েল হলোওয়ে কলেজে সহকারী প্রভাষক পদে যোগদান করেন। একই সময় তিনি পিএইচডি কোর্সে ভর্তি হন। ড্যানিয়েল স্যামুয়েল তোলানস্কি-র অধীনে ফেব্রি-পেরো ইন্টারফেরোমিটার ও ইথানলের সাহায্যে উচ্চশক্তির বর্ণালি নিয়ে গবেষণা করেন। ১৯৬১ সালে তিনি পিএইচডি ডিগ্রি অর্জন করেন। 
ব্র্যাডলি লেজার পদার্থবিজ্ঞানের অন্যতম অগ্রদূত ছিলেন। উচ্চগতির অনুরণিত লেজার রশ্মির উপর তাঁর করা কাজ লেজার রশ্মির ব্যবহারযোগ্যতা উল্লেখযোগ্য হারে বৃদ্ধি করেছে। ডাই করা লেজার রশ্মির উপর কাজ করার সময় তিনি এক পিকোসেকেন্ড দৈর্ঘ্যের আলোক অনুরণন সৃজনে সক্ষম হয়েছিলেন। বক্ররৈখিক আলোক অন্তঃক্রিয়ার উন্নয়নে ব্র্যাডলি উল্লেখযোগ্য ভূমিকা পালন করেন। যুক্তরাজ্য ও আয়ারল্যান্ডের অনেক লেজার গবেষক তাঁর মাধ্যমে অনুপ্রাণিত হয়েছেন।
১৯৬৩ সালে তিনি লেজার পদার্থবিজ্ঞান নিয়ে গবেষণা শুরু করলেও এক বছর পর রয়েল হলোওয়ে কলেজে সহযোগী অধ্যাপক হিসেবে প্রত্যাবর্তন করেন। ১৯৬৬ সালে তিনি বেলফাস্টের কুইন্স বিশ্ববিদ্যালয়ের অধ্যাপক নিযুক্ত হন।
উচ্চশক্তির সৌর বর্ণালিমিতি নিয়ে গবেষণা করার জন্য ড্যানিয়েল একটি মহাকাশ গবেষণা দল প্রতিষ্ঠা করেন। বিভিন্ন সংস্থা থেকে তিনি উল্লেখযোগ্য পরিমাণ অর্থায়ন লাভ করেন, যার ফলে তিনি তার গবেষণাকেন্দ্রকে বিশ্বের অন্যতম লেজার গবেষণাকেন্দ্রে পরিণত করেন। ৬৫ জন বিজ্ঞানী সেখানে কর্মরত ছিলেন। ১৯৭০ এর দশকে উত্তর আয়ারল্যান্ডে রাজনৈতিক সহিংসতা বৃদ্ধি পেলে তিনি বেলফাস্ট ছেড়ে চলে যান।
১৯৭৩ সালে তিনি ইম্পেরিয়াল কলেজে লেজার পদার্থবিজ্ঞান বিভাগের চেয়ারম্যান পদে নিযুক্ত হন। আলোক পদার্থবিজ্ঞান, লেজার পদার্থবিজ্ঞান ও মহাকাশ পদার্থবিজ্ঞানে তাঁর অসামান্য দক্ষতা ছিল। ১৯৭৬ থেকে ১৯৮০ সালে তিনি পদার্থবিজ্ঞান বিভাগের বিভাগীয় প্রধান পদে দায়িত্ব পালন করেন। কিন্তু কলেজ প্রশাসনের পরিচালনাগত ত্রুটি-বিচ্যুতি লক্ষ্য করে তিনি হতাশ হয়ে ওঠেন। তাই ১৯৮০ সালে পদত্যাগপত্র জমা দিয়ে তিনি ডাবলিন চলে যান।
এম আবু ছালেহ

এম. আবু ছালেহ (১৯৪০-৩ আগস্ট ২০২২) ছিলেন একজন বাংলাদেশী রাজনীতিবিদ, মুক্তিযুদ্ধের অন্যতম সংগঠক, মুক্তিযোদ্ধা ও সাবেক গণপরিষদ সদস্য। এছাড়া তিনি ছিলেন শেখ মুজিবুর রহমানের ঘনিষ্ঠ সহচর।
আবু ছালেহ ১৯৪০ সালে বাংলাদেশের চট্টগ্রাম জেলার সাতকানিয়া উপজেলার ইছামতিকুল গ্রামে জন্মগ্রহণ করেন। ছালেহ পেশাগত জীবনে ব্যাংকার হিসেবে পাকিস্তানের হাবিব ব্যাংক এবং ইউনাইটেড কমার্শিয়াল ব্যাংকে চাকরি করেন।
আবু ছালেহ ছিলেন ষাটের দশকের চট্টগ্রামের ছাত্রনেতা ও মুক্তিযুদ্ধের অন্যতম সংগঠক। তিনি ১৯৭০ সালের ৭ ডিসেম্বর অনুষ্ঠিত জাতীয় পরিষদ নির্বাচনে আওয়ামী লীগ থেকে অংশগ্রহণ করে সাতকানিয়া-কুতুবদিয়া-চকরিয়া (এন-ই-১৬০) উপজেলার এম.এন.এ নির্বাচিত হন। ছালেহ মুক্তিযুদ্ধের সময় চট্টগ্রাম দক্ষিণ ও পূর্ব অঞ্চলের সহ-অধিনায়ক হিসেবে দায়িত্ব পালন করেন। এছাড়াও, ছালেহ চট্টগ্রাম জেলা ছাত্রলীগ সভাপতি ও চট্টগ্রাম দক্ষিণ জেলা আওয়ামী লীগের সাধারণ সম্পাদক হিসেবে দায়িত্ব পালন করেন।
আবু ছালেহ ২০২২ সালের ৩ আগস্ট বার্ধক্যজনিত কারণে চট্টগ্রাম শহরের একটি বেসরকারি হাসপাতালে চিকিৎসাধীন অবস্থায় মৃত্যুবরণ করেন।